
Entrante 2 di mei ta reintroduci Aruparking 


Aruparking ta keda un 
topico vigente den comu- 
nidad cu tin hopi incer- 
tidumbre rond di kico lo 
bay pasa cune. Ayera du- 
rante conferencia di pren- 
sa, minister encarga cu 
transport, Ursell Arends, a 
anuncia cu entrante luna 
di mei, Aruparking ta bay 
ta activo atrobe. 


Den luna di october di aña 
pasa, den un entrevista cu Te- 
learuba, director di Arupark- 
ing, Sr. Edwin Mohamed, a 
sigura cu Aruparking ta bay 
bin back pero cu un maneho 
nobo. Den luna di maart, 
Bon Dia Aruba a combersa 
cu Minister Arends tocante e 
topico aki tambe—e reintro- 
duccion di Aruparking—y a 
puntra si por splica tocante e 
proceso of maneho nobo cu 
esaki ta bay tin y si ta bay tin 
cambio den ley. 
Minister Arends a contesta 
cu “Aruparking ta bay tin 
un herstart di 2 fase: den e 
prome fase no lo tin un cam- 
bio di ley, pero den e segunda 
fase probablemente si lo bin 


un cambio di ley y lo anuncia 
esaki despues.” 
Durante e conferencia di 


ayera, Minister Arends a 
confirma cu Aruparking ta 
wordo reintroduci den luna 


di mei. “E meta ta pa reini- 
cia Aruparking den luna di 
mei. Ainda falta pa finalisa 
tur e detayenan di con ta bay 
reactiva esaki, pero e meta 
ta cu den luna di mei ta re- 
activa Aruparking,” Minister 
Arends a indica contestando 
pregunta di un miembro di 
prensa. 


Fuera di esaki, el a agrega, ta 
bay bin mas espacio pa par- 
keer den centro di ciudad 
y na mesun momento, el a 
anuncia cu tur e luganan di 
para auto (vaknan) cu ta geel 
y cu normalmente no mag di 
para aden si no ta paga pa e 
permiso, ta bay bira blanco. 
“Esey tambe lo trece un alivio 
grandi pa nos comunidad,” el 
a remarca. 


Ariba nan pagina di Facebook 
oficial, Aruparking a publica 
un video ayera merdia tambe 
den cual nan a indica cu ber- 
daderamente entrante 2 di 
mei Aruparking lo ta activo 
atrobe. E concepto, segun e 
video ta señala, ta cu mester 
paga dos florin pa por para na 


cualkier di e luganan di para 
auto. E dos florin por wordo 
paga cash na e mashin of por 
paga esaki via pay.aw tambe. 


Ministerio Publico ta bay retira apelacion den caso di asesinato di 
Poentje Castro 


Ayera atardi, Ministerio 
Publico di Aruba a infor- 
ma mediante un comu- 
nicado cu nan a dicidi pa 
retira e apelacion contra 
e absolucion (vrijspraak) 
di e sospechoso A.J.R. 
den e asesinato di John A. 
‘Poentje’ Castro riba 22 di 
december 2010. 
Corte den Prome Instancia a 
duna R. vrijspraak riba 24 di 
mei 2022—casi 12 aña despu- 
es di morto di Castro—debi 
na falta di prueba. Ministerio 
Publico a bay den apelacion 
contra e decision aki di hues, 
pero awor, despues di a bolbe 
studia e sentencia, Ministerio 
Publico a dicidi pa conforma. 
E motibo pa esaki ta cu e dos- 
sier actual no tin suficiente 
punto di referencia pa por 
yega na pruebanan legal y 
convincente den e caso. 
E caso “Apollo” lo keda un 
‘cold case’ y si na cualkier 
momento den tempo surgi 
mas prueba, esaki lo wordo 
habri di nobo. 
Ministerio Publico a reuni 
awe cu famia di difunto Cas- 
tro y a pone nan na haltura di 
e decision. 
E homber A.J.R. ta sirbiendo 
actualmente un castigo di pr- 
izon den un otro caso. 


Caso Apollo a culmina dia 24 
di mei di aña pasa, unda co- 
munidad a conoce e resulta- 
do di un di e casonan di ases- 
inato mas polemico di e isla, 
caminda e unico sospechoso 
cu tabatin a wordo declara 
liber y Ministerio Publico a 
sali dilanti pa pidi disculpa 
pa perde e rapport oficial di e 
caso aki y nan tambe a men- 
ciona cu a e investigacion no 
a bay manera mester ta. 
Den oranan di mainta di dia 
23 di december di aña 2010, 
a haya e curpa sin bida di e 
periodista y presentador John 
A. Castro, miho conoci como 
“Poentje Castro” den su cura 
di cas, examen patologico a 


conclui cu el a fayece pa via 
di perdida di sanger como re- 
sultado di dos perforacion di 
bala na su curpa. 
Varios testigo den bisindario 
a wordo scucha na aña 2010 
como parti di e investigacion, 
nan a afirma cu nan a scucha 
zonido di tironan e anochi 
anterior 22 di december di 
2010. For di punto di bista 
di ekipo di investigacion na 
e momento ey, nan a conclui 
cu e victima a wordo asesina e 
anochi anterior cu balanan di 
arma di candela. 
E investigacion den bisindario 
tambe a resulta den e recu- 
peracion di e secuencianan 
di videonan graba e anochi 


di 22 di december pa cama- 
ranan di siguridad ubica na 
un compleho di apartamen- 
to, cercano na e cas di Castro. 
Despues e imagennan di e 
video a mustra esun cu tabata 
sospechoso ta di inicialnan 
(A.J.R). 
Teniendo na cuenta cu no ta 
existi ningun prueba foren- 
sico cu ta ubica A.J.R den 
escena di e crimen, Corte di 
Prome Instancia ta indica cu 
mester existi otro pruebanan 
mas fuerte pa señala cu A.J.R. 
a comete e delito cu nan ta 
acusa di dje. 
E hecho cu A.J.R a duna su 
declaracion pa su presencia 
den e bisindario unda e cri- 


men a tuma luga no por wor- 
do confirma pa testigonan (e 
tabata na e luga pa cumpra 
heroina), pero esey no ta nifi- 
ca cu e declaracion por wordo 
califica como falso. Pa lo cual, 
no por wordo usa como un 
prueba legal. 
Pa finalisa, Ministerio Publi- 
co a persigui A.J.R sin e prue- 
banan suficiente pa por con- 
firma su culpabilidad; unico 
prueba concreto cu nan ta- 
batin ta cu A.J.R tabata den 
bisindario e dia y ora cu Min- 
isterio Publico ta sospecha cu 
Castro a wordo asesina, pero 
no tin ningun prueba foren- 
sico di e ora precies cu Castro 
a fayece. 
E rapport di tur e testigo- 
nan ta contradeci e hipotesis 
di Ministerio Publico. Loke 
tambe a hala atencion ta cu 
nan a acusa A.J.R. di ases- 
inato premedita, pero nan no 
a presenta ningun prueba si e 
tabatin planea pa mata Cas- 
tro, Loke Ministerio Publico 
no a contesta ta con e rapport 
di un di e casonan mas grandi 
despues di Natalee Holloway 
a wordo perdi y a laga hopi 
mas pregunta cu contesta, 
solamente nan a pidi discul- 
pa. 

Dentista Hendrik Marsman a haci denuncia pa cuido dental na Aruba 


Ayera mainta, e dentista 
Hendrik Marsman a de- 
nuncia den medionan lo- 
cal un supuesto caso di un 
tecnico dental cu ta tra- 
hando como specialista, 
algo cu segun Marsman a 
bisa no ta permiti pa ley, 
cu ta indica cu un tecnico 
dental mester di un carta 
di referencia di un den- 
tista e por haci trabou den 
boca. 


Marsman a sigura cu e per- 
sona aki ta publica su tra- 
bounan y ta haci publicidad 
riba rednan social, pa lo cual 
Marsman a denunci’e caba y 
ta bisa cu e persona aki no a 
bay universidad y cu tampoco 
ta un specialista. 


“Un dentista ta wak e pato- 
logia, ta wak si bo tin malesa 
di carni di djente, e ta wak si 
bo tin piedra of caries prome 
cu pone algo den bo boca, y 
akinan e meneer aki no ta 
academico; e no ta dentista, e 
no por wak esey. E por traha 
solamente cu un carta di ref- 
erencia di dentista,” Mars- 
man a sigura. 


Tambe el a sigura cu Recher- 
che kier scucha su persona 
tocante un carta interno di 
DVG cu Marsman a publica 
na unda por lesa con ta fix un 
diploma di un curso cu no 
ta acepta na Merca ainda pa 
por traha na Aruba cu boca di 
hendenan y trapa riba leynan 
existente, manera e ta bisa. 
Den e carta aki manera Mars- 
man a señala, ta bisa cu Aru- 
big lo bin den futuro y cu 
ley nobo, loke ta nifica cu no 
mag di traha como tecnico 
dental na Aruba sin cu tin al- 
gun regla of palabracion cu e 
organisacion di dentista. 


Tin ley cu ta bisa cu tecnico 
dental mester un orden di 
dentista y asina cu tin un 
djente den boca e no mag di 
traha den boca di pashent, 
“esey ta e ley existente y esey 
ta e ley cu IVA mester aplica. 
Nan mester tuma medida 
contra hende cu ta bisa cu 
nan tin cierto opleiding, pero 
IVA ta drumi.” El a bisa. 
Den su opinion, Inspec- 
tie Volksgezondheid Aruba 
(IVA) tin cu implementa 
leynan existente y Direc- 
tie Volksgezondheid Aruba 
(DVG) por pone e maneho 
na unda Marsman ta sigura 
cu algo a bay robes cu e per- 
sona aki: “por ta nan a bis’e 
bay traha den boca numa, pa- 
sobra nos ta bay cambia ley 
den futuro. No ta asina e cos 
ki ta bay na Aruba; boso tin 


cu cambia e ley prome.” 
Marsman a afirma den su 
declaracion cu segun IVA, 
nan logra papia cu e tecnico 
dental aki y nan splik’e cu e 
no mag di haci publicidad, 
“pero e ta bay riba Facebook 
y gaña pueblo grandemente. 
E ta pone un historia cu ta 
academico y un specialista; e 
ta misleid pueblo.” 


Ademas, Marsman ta sigura 
cu e persona aki ta haci tra- 
bounan dental cu no por 
haci, specialmente dentadura 
completo di flexite cu segun 
su experiencia, e ta caba cu 
tur weso, door cu weso no 
por cu presion, “pero mi ta 
compronde cu su nivel di es- 
tudio e no por sa esey.” 
Igualmente, Marsman ta de- 
clara cu “e persona aki ta traha 
aparato contra roncamento 
y ta haci hopi publicidad di 
esey riba rednan social cob- 


rando entre 1.250 pa 1.500 
florin, cu un modelo bieu 
cu no ta flexibel ta malo pa 
kaakgewricht di e pashent.” 
Tin version nobo cu ta flexi- 
bel cu e pashent mes por 
ahusta na cas y esey tin un 
costo di 650 florin na den- 
tista, “con e como un tecnico 
dental ta traha y bende un 
model anticua na 1.250 hasta 
1.500 florin? Loke ta pone 
bo pensa caba si e ta eynan 
pa yuda pueblo cu prijs mas 
abou of no,” el a expresa. 


Den su opinion, IVA mester 
atende e caso aki y mester 
stop e tecniconan dental pa 
traha den boca y cobra prijs- 
nan dobel cu un dentista por 
cobra: “e trahamento di cos 
den boca sin autorisacion di 
dentista ta un peliger pa salud 
dental y nan ta cobra mas caro 
cu e dentista mes. Mi ta sigur 
cu masha tiki dentista lo duna 


e tecnico aki un orden awor.” 
Conforme na loke Marsman 
ademas a afirma, e persona 
en cuestion aki no ta traha 
pa AZV sino riba su mes “cu 
tambe ta un cos di lamenta 
pasobra no tin control riba 
dje.” 


Marsman tambe ta conoci 
pa motibo cu den pasado el a 
trece dilanti un otro denuncia 
di un dentista cu na juni di 
aña 2022 a wordo deteni riba 
sospecho di falsificacion y di 
a realisa actonan den cuido 
medico en contra di Ley di 
Calidad den Cuido Medico 
(Landsverordening Kwaliteit 
in de Gezondheidszorg). El a 
keda deteni ocho dia y a wor- 
do poni den libertad despues. 
Ministerio Publico a cera e 
caso penal contra A.A.K na 
juli di 2022 cu un multa unda 
el a paga e suma maximo di 
25.000 florin. Si lo a yega asi- 


na leu cu a hiba A.A.K dilanti 
Corte, e lo a posiblemente 
haya un castigo den forma di 
trabao pa comunidad y/of un 
multa. Segun Ministerio Pu- 
blico, pagando e suma maxi- 
mo ta cuadra cu e seriedad di 
e hechonan y un caso penal 
no tabata necesario mas. 


Di esaki, Marsman a señala 
cu hopi hende ta puntra ken 
a haci robes den caso aki: 
“Pueblo mag di haya sa e in- 
vestigacion di IVA tocante e 
caso aki di kico a bay robes y 
si esaki no lo pasa mas? Hopi 
pashent di e persona aki a 
keda perhudica.” El a finalisa. 
Redactor di Bon Dia Aruba 
den proximo dianan lo tuma 
contacto cu Inspectie Volks- 
gezondheid Aruba tocante e 
caso aki pa asina ey nan tam- 
be duna na banda di medaya 
y trece dilanti informacion di 
esaki. 

125, Telefon pa Adultonan Mayor, a bira un realidad 


Durante un conferencia 
di prensa cu a tuma luga 
ayera mainta, Minister di 
Transporte, 
Integridad, 
Naturalesa y Asuntonan 
di Adulto Mayor, Ursell 
Arends, a anuncia e lansa- 
mento di e liña di telefon 
125 specialmente pa brin- 
da servicio na e adultonan 
mayor. 


‘Mi ta inclui’ ta e slogan pa 
loke ta trata e liña di tele- 
fon 125 pa asina e adultonan 
mayor tambe por sinti nan 
mes inclui y e liña di telefon 
aki lo contribui tambe na un 
sociedad mas inclusivo pa e 
adultonan mayor. 


Minister Arends a indica cu 
e aña aki na Aruba, tin mas 
di 25 mil habitante cu ta 
riba 60 aña di edad. Esaki ta 
ekivalente na 24% di Aruba 
su poblacion y pa 2026 tur e 
cifranan ta indica cu e grupo 
aki lo crece y bira 30% di e 
poblacion. 


“Haciendo esaki ta duna e 
grupo aki e servicio accesibel 
cu nan merece y p’esey mes 
constantemente 
evalua 
si 
nos ta logrando nos metanan 
pa mi ta sumamente impor- 
tante,” el a remarca. 


E liña di telefon 125 ta wordo 


lansa den colaboracion cu 
Club Kibrahacha 60+ y pa 
algun tempo caba, e Minis- 
terio di Asuntonan di Adulto 
Mayor, hunto cu Club Kibra- 
hacha 60+ ta trahando riba 
e proyecto aki. E meta di e 
liña di telefon 125 ta pa yuda 
combati tanto soledad y isola- 
cion cu ta biba bao di e adul- 
tonan mayor. 


Minister Arends a splica cu 
durante e periodo di CO- 
VID-19, Club Kibrahacha 
ya caba tabata dirigi e liña 
di telefon aki pa atende cu e 
adultonan mayor cu tabata 
den isolacion. Esey a stop un 
tempo y aworaki a reactiva e 
liña aki pa brinda e servicio 
na tur adulto mayor y alabes 


yuda nan sinti mas inclui den 
comunidad. 


Bon Dia Aruba a puntra e 
minister si tin un motibo 
pakico e servicio a stop un 
tempo despues di pandemia. 
El a splica den su contesta 
cu aworaki for di Kibrahacha 
nan a zorg pa haci esaki den 
un plan di maneho y Direc- 
tie Ouderen Zaken mester a 
aloca e fondonan necesario 
pa por haci esaki y a bin cu e 
liña di telefon cu ta comple- 
tamente gratis. 


El a agrega cu e proyecto a 
cana su trayectorio pa haci es- 
aki uno cu no t’ey solamente 
bao di cierto minister, pero 
cu por bira un proyecto cu lo 


t’ey pa semper y garantisa cu 
e adultonan mayor por haya e 
servicio accesibel. 


Minister Arends a subraya cu 
e liña di telefon aki ta cuadra 
cu dos punto di e vision cu 
e Ministerio di Asuntonan 
di Adultonan Mayor tin. E 
prome punto ta crea y ofrece 
e servicio di cuido adapta pa 
e adultonan mayor, y e di dos 
punto ta brinda un servicio 
mas accesibel, servicio, na 
unda e adultonan mayor ta 
sinti mas inclui. 


El a sigui splica cu durante e 
prome seis lunanan, e liña di 
telefon 125 ta bay ta disponi- 
bel for di 8:30 di mainta pa 
12:30 di merdia, cinco dia pa 
siman. Despues di seis luna, 
ta bay evalua si lo sigui cu e 
mesun orario di disponibili- 
dad of si mester ahusta esaki. 


“Mi ta contento di por ta para 
aki pa e lansamento di nos 
telefon 125, un liña di telefon 
gratis pa adultonan mayor. 
E ta un trayecto basta largo 
cu nos a core pa por yega te 
na e momento aki cu nos ta 
para akinan y entrante mañan 
hendenan por cuminsa yama 
nos,” Sra. Lenny Geervleit di 
Club Kibrahacha 60+ a bisa. 


Sra. Geervliet a splica cu du- 
rante e ultimo dos añanan, 
manera minister a indica, for 
di e periodo di COVID-19 
nan a cuminsa ripara cu e 
adultonan mayor mester a 
keda cas y no por a bin Kibra- 
hacha mas. 


For di parti di gobierno y 
Bureau 
Rampenbestrijding 
(BRA), el a sigui splica cu a 
lanta un liña di telefon gratis 
na unda e adultonan mayor 
por a yama. “Nos a ripara cu 
tin necesidad eyfo pa e adul- 
tonan mayor por tin contact 
cu un hende, un profesional 
cu ta getrained pa contesta 
telefon y yuda e adultonan,” 
el a agrega. 


El a conta cu e adultonan 
mayor cu tabata haci uso di 
e servicio tabatin diferente 


problema, entre otro ayudo 
cu dokter, ayudo cu cuminda 
y transport. El a enfatisa cu 
tur esey a habri nan wowo y 
e plan ‘mi ta inclui’ kier in- 
clui e adultonan mayor den 
comunidad. 


El a remarca cu hopi biaha 
loke ta pasa ta cu inconsci- 
entemente, e adultonan ta 
wordo exclui y esey ta loke 
nan kier evita. “E meta di e 
liña 125 ta pa habri caminda 
pa e hendenan haya un con- 
tact y haya e ayudo cu nan tin 
mester di dje.” 


Geervliet ta encarga cu e 
training di e boluntarionan. 
Esaki, el a conta, ta consisti 
di mas o menos cinco en- 
cuentro caminda nan ta duna 
informacion,splica pakico e 
liña t’ey, kico nan mester bisa 
y kico nan no mester bisa, 
kico si nan por haci ora nan 
ta papiando cu un hende y 
kico no etc. 


El a enfatisa cu via telefon ta 
un manera completamente 
diferente di scucha pasobra 
e persona no por wak e otro 
persona para y cu ta haci ex- 
presionnan cu su man, cu su 
pia, cu su cabes. Na liña tin 
stem so y e boluntario mes- 
ter scucha, esey ta na prome 
luga. 


Si tin persona interesa pa 
bira boluntario, por yama 
Club Kibrahacha 60+ duna 
nomber, adres y number di 
telefon y e persona encarga lo 
tuma contacto back pa inscri- 
bi pa e curso di con pa bira 
boluntario. Pronto lo cum- 
insa cu otro training 


Bon Dia Aruba a puntra si 
tin algun rekisito specifico 
pa por bira boluntario. Sra. 
Geevleit a splica cu no tin 
niun rekisito extraordinar- 
io, pero loke nan ta pidi ta 
cierto nivel di compromiso, 
un hende madura, un hende 
cu tin e empatia. No tin exi- 
gencia den termino di educa- 
cion, pero si hende serio cu 
por compromete nan mes pa 
un tempo. 

Deshaci di COHO... 
No ta deshaci di RAft... 


Proximamente ta celebra e firmamento di e 
‘Onderlinge Regeling’ (Areglo Mutuo) entre 
gobierno di e islanan y gobierno di Hulanda, 
loke ta pone un fin na e propuesta Hulandes 
yama COHO. Esey ta implica anto cu no lo tin 
un ley di Reino pa regla y supervisa e reforma 
structural riba varios tereno, di cual tur e cu- 
atro partnernan ta di acuerdo cu lo mester tuma 
lugar den e proximo añanan. Loke tin riba mesa 
awor ta un tiki diferente, ya cu ta haci uso di 
e mesun articulo 38 di Statuut, cu ta trata di e 
apoyo mutuo, y e diferente formanan con esey 
lo tuma lugar. 


A primera vista, e hubilo di e gobiernonan insu- 
lar ta duna di comprende cu nan ta prefera e are- 
glo mutuo – cu su version pa cada isla – pasobra 
e lo ta mas flexible y menos imponiente cu e ley 
di Reino, bao di cual COHO lo a opera. Pero, 
nos no ta mira motibo pa tanto hubilo pasobra 
e contenido di e paquetenan di reforma, acorda 
pa cada isla, a keda mescos. Esey ta significa cu 
e Landspakket pa cada isla ta keda dicta, a traves 
di e programacion di cambio den e schedulenan 
di tres luna, ta keda obliga e partnernan pa sigui 
traha riba e procesonan acorda, y cu resultado. 


Ademas, e opinion cu un areglo mutuo asina lo 
ta mas beneficioso, ta algo cu sigur den e caso 
di Aruba, no ta un ponencia veridico sin mas. Y 
esaki pa e simple motibo cu flexibilidad ta conta 
pa ambos banda. Mientras den un ley derecho 
y obligacion ta explicitamente defini, den caso 
di un areglo, y cu un eventual desacuerdo, di 
biaha Hulanda lo por usa e instrumentonan di 
coercion cu nan tin disponible, y ta aki unda e 
tereno menos defini por bira un campo di bataya 
unda esun cu mester cobra finalmente tin mas 
poder cu e debedor... Esey ta e spada di Damo- 
cles di 915 miyon florin cu ta colga keto bay riba 
cabez di gobierno di Aruba. 


Pero tin algo mas cu ta haci e posicion di Aruba 
den e asunto aki diferente, compara cu e otro 
islanan. Esey ta cu e otronan no ta discutiendo 
cu Hulanda introduccion di un ley di supervi- 
sion financiero, pasobra e t‘ey caba, desde 2010. 
Den caso di Aruba, gobierno local ta tratando di 
evita cu ta bin un ley di Reino di supervision fi- 
nanciero, y ta mustra riba e ‘onderlinge regeling’ 
como un alternativa. Honestamente, ta dificil pa 
mira Hulanda bay di acuerdo. Pa cuminza, for 
di punto di vista strategico Hulanda semper ta 
trata di tene e legislacion di e islanan mas uni- 
forme posible. Esey tin su motibo practico; ley 
uniforme ta duna mas hurisdiccion uniforme, 
loke ta un bentaha grandi pa maneho di sistema 


hudicial den henter Reino. Den e situacion ac- 
tual no tin un base solido pa desvia di esaki y 
otorga Aruba un posicion privilegia di no tin un 
ley di Reino di supervision financiero. Lo alega 
cu Aruba tin un posicion diferente compara cu 
e otro islanan pasobra Aruba no tabata inclui 
den e saneamento financiero di 2010. Esey ta 
berdad pero tabatin su motibo: Aruba no tabata 
parti di Antiyas mas, y situacion financiero no 
tabata di tal indole cu intervencion di Reino ta- 
bata necesario. Cuatro aña despues ya caba taba- 
tin un situacion cu a hustifica tal intervencion, 
cu no tabata un asunto di imposicion (articulo 
43 inciso 2 Statuut). Es decir, Aruba a haya un 
intervencion financiero cu desde inicio no taba- 
tin nada di haci cu consenso... E ley local actu- 
almente na vigor te fin di 2023 den su contenido 
pa mayor parti ta un copia di ley di Reino cu ta 
valido pa e otro islanan. No ta parce nada logico 
pa bay aboli e supervision pa Aruba mientras pa 
e otro islanan e ta keda existi. 


Awor, nos por puntra nos mes kico ta e pun- 
tonan na fabor di gobierno di Aruba den e dis- 
cusion pa evita un ley di Reino. Por ehemplo, 
a entrega, pa promer biaha den varios aña, un 
presupuesto aproba na tempo, na CAft, segun 
ley di supervision local (LAft). Di otro banda, 
e ultimo rapport financiero di 2022, cu mester 
tabata na CAft y na Staten na mitar di februari, 
ainda no t’ey. Tampoco Algemene Rekenkamer 
ta dispone di e cuentanan anual di 2019 y 2020, 
tampoco 2021 y 2022, cu gobierno mester en- 
trega ainda. Esaki ta indica cu tin bastante tra- 
bao pa haci ainda, pa por conclui cu Aruba ta 
maneha su finanzas den tur aspecto cu e diligen- 
cia y profesionalismo necesario. Banda di e defi- 
ciencianan aki, gobierno lo argumenta cu a logra 
dal paso importante den frena deficit presupu- 
estario, loke fuera di e gastonan di e pandemia, 
a resulta den cierto contencion di crecemento 
di debe publico, pero cu no a saca nos ainda for 
di e zona di peligro. Asina anto no tin mucho 
mas na fabor cu esey, y ta keda e mero deseo di 
no tin supervision, y si no por otro, un supervi- 
sion supuestamente mas suave y flexible, den un 
areglo mutuo, loke e otro islanan no tin, manera 
meciona caba. 


Finalmente, nos mester inclui den e analisis aki, 
con Hulanda ta mira e asunto aki, cu e pensam- 
ento strategico di semper di “mantene e asun- 
tonan den Caribe manehable”. Mientras di ban- 
da di e islanan ta mustra riba nan caracter unico, 
Den Haag ta enfatisa uniformidad pa goberna na 
nivel di Reino seis entidad di nivel ‘micro’. 

Prome Minister Evelyn Wever-Croes: 
“Mi ta hopi satisfecho cu Venezuela a cumpli aunke na ultimo minuutnan 
di e fecha stipula” 
A delibera reapertura di frontera cu Venezuela durante prome reunion di Prome Minister 
na Hulanda 


Prome Minister Evelyn 
Wever-Croes, Minister di 
Finanzas, Xiomara Madu- 
ro y conseheronan dialuna 
a yega Hulanda pa un si- 
man di trabao hopi im- 
portante pa loke ta trata 
relacion di Reino. 


Prome Minister a indica cu 
Diamars ta un dia importante 
pa loke ta trata e onderlinge 
regeling y COHO. Y den e 
dianan siguiente lo tuma luga 
diferente reunion na unda lo 
trata temanan entre otro di 
Raft. 


Hunto cu Minister Pleni- 
potenciario na Hulanda, se- 
ñor Ady Thijsen, a cuminsa 
atende reunionnan caba na 


Hulanda. Prome Minister 
hunto cu señor Thijsen y 
Director di DBB, señora Joc- 
elyne Croes, a reuni na Min- 
isterio di Asuntonan Exterior 
cu Yvette Eechoud, Directeur 
Directie Westelijk Halfrond 
(DWH), MinBuza; Dirk-Jan 
Vermij, Afdelingshoofd, Ca- 
ribbean en Koninkrijkszaken; 
Masooma Yousufzai, Beleids- 
medewerker Koninkrijksza- 
ken. 


Den e reunion aki a delibera 
extensamente riba e tema di 
Venezuela. Manera ya con- 
oci, Aruba a duna Venezu- 
ela un indicacion cu Aruba 
ta dispuesto pa habri frontera 
maritimo cu Venezuela en- 
trante 1 di mei si pa mas tarda 


30 di maart, diahuebs ultimo, 
Aruba ricibi e documenta- 
cionnan necesario pa reeval- 
ua apertura di e frontera. E 
documentonan aki a wordo 
ricibi anochi laat di diahuebs 
y esakinan ta wordo revisa pa 
e profesionalnan y den trans- 
curso di siman nan lo indica 
si e documentonan ta cumpli 
cu tur rekisito cu Aruba tin 
mester pa asina habri e fron- 
tera maritimo. 


“Mi ta hopi satisfecho cu 
Venezuela a cumpli aunke na 
ultimo minuutnan di e fecha 


s t i p u l a . 
Aruba y Venezuela ta trah- 
ando riba un bon relacion di 
trabao pa yega na e reaper- 
tura di frontera maritimo pa 
1 di mei of mas prome si por 
cu lo duna nos e posibilidad 
pa importa fruta, berdura, 
otro comestibel y material 
pa construccion na prijsnan 
mas barata for di Venezuala”, 
Prome Minister a duna di 
conoce. 


A delibera tambe riba otro 
relacionnan exterior y di 
Aruba cu paisnan den region. 


Di parti di esunnan di Hu- 
landa, tabatin hopi elogio pa e 
forma con Aruba ta desaroya 
su mes y tambe pa e manera 
digno cu Aruba ta representa 
Reino den exterior. “Nan a 
gradici mi masha hopi mes pa 
e manera cu mi a representa 
Reino na Nacionnan Uni 
como tambe con ami y de- 
mas ministernan di Gabinete 
Wever-Croes, ta representa 
Reino den exterior pa estre- 
cha lasonan”, Prome Min- 
ister Evelyn Wever-Croes a 
remarca. 


ATIA: 
Reunion general di miembresia di ATIA 
na su edificio renoba 


Diaranson 29 di maart 
2023, Aruba Trade and 
Instustry 
Association 
(ATIA) a tene su reunion 
general 
di 
miembresia 
den e “New ATIA Build- 
ing” unda a debuta ofi- 
cialmente e sala di confer- 
encia y façade nobo nobo. 


Prome cu e parti oficial, Sr. 
Herrick Henriquez, Direc- 
tor di ATIA, a duna un pre- 
sentacion interesante riba e 
tema di “Strategia di ATIA” 
pa 2023 y futuro. Sr. Hen- 
riquez a presenta en breve e 
4 pilarnan pa ATIA sigui den 
un rumbo exitoso. 


Durante e reunion a presenta 
e resultadonan di e aña an- 
terior y e enfoke pa 2023 y 
alabes a eligi e miembronan 
di e hunta di directiva pa aña 
2023 – 2024. 


Durante 2022, ATIA su en- 
foke tawata riba recuperacion 
di Aruba su ecomonia y a par- 
ticipa den varios stakeholders 
meetings pa cu “landspakket” 
ribe e temanan di reforma 
fiscal, ley laboral, y clima di 
inversion den nos economia 
(“red tape”). 


Tambe ATIA a sigi enfoka 
durante e aña riba desaroyo 
di e habilidadnan y exper- 
tisio di su miembronan y 
nan empleadonan por me- 
dio di diferente workshops, 
sesionan di informacion y 
eventonan pa engrandese e 
netwerk di miembronan di 
ATIA. Workshops nan exi- 
toso tawata “Start-up week”, 
“Continued Financial Excel- 
lence Program, “Lunch and 
Learn – digital payments” y 
“People Management Semi- 
nar – Mental Health in the 
workplace”. No por a lubida 
e Business Mixers cu tawata 
hopi bishita, pero tambe e 
eventonan di “Year of Pur- 
pose” cu tawata: LIDERA 
“Purpose as Power”, “Youth 
Athlete Event” y tambe ATIA 
su Corporate Event anual. 


Pa aña 2023 – 2024, e hunta 
di directiva a despidi di 2 
miembro cu a forma parti di 
e hunta pa hopi aña, esta sr. 


Ronald v. Trigt y Sr. Tristan 
Every. ATIA ta gradisi Ronnie 
y Tristan pa tur nan añanan di 
aporte valioso como miem- 
bro di hunta di ATIA. E pres- 
idente, vice-presidente, tes- 
orero y secretaria nobonan, lo 
wordo eligi durante e prome 
reunion di e hunta durante e 
luna di april y ATIA lo anun- 
cia esei ora nan a wordo elegi. 


E hunta di directiva di ATIA 
pa 2023 – 2024 ta consisti di: 
Sr. Frank Snijders, Sra. Gina 
Habibe, Sr. Tito de Cuba, 
Sra. Tisa LaSorte, Sr. Roland 
Croes, Sr. Mattijs Bijen, y 
Sr. Andrew Harms. ATIA 
ta contento pa anuncia su 2 
miembro nobo nan cu ta Sra. 
Jennifer Figaroa-Guzman y 
Sr. Danilo Werleman. 


E reunion a culmina cu un 
networking event pa e miem- 
bronan presente unda ATIA a 
debuta su “Bao Palo Terrace”. 

Plamamento di dos virus di Marburg na Africa ta alarma 
expertonan di salud global 


(NewYorkTimes)—Dos 
plamamento actual di vi- 
rus Marburg—famia di 
Ebola—ta causando cu 
expertonan ta puntrando 
preguntanan importante 
tocante e comportacion 
di e misterioso patogeno 
y e esfuersonan global 
pa prepara pa un posibel 
pandemia. 


Marburg, cual ta un kein- 
tura hemorragico, no ta co- 
mun; solamente un par caso 
a wordo reporta desde e virus 
a wordo identifica na 1967. 
Pero un aumento visibel na 
Africa den añanan recien ta 
causando preocupacion. 


Marburg ta causa keintura 
halto, sacamento, diaree y, 
den casonan severo, san- 
gramento for di aperturanan. 
Esaki ta plama entre hende 
via contacto directo cu sanger 
of otro tipo di likido di curpa 
di un persona infecta y ma- 
terialnan manera paña cu ta 
contamina cu e likidonan aki. 


Ta parce cu un di e dos plam- 
amento, den Tanzania, Africa, 
ta bou control, cu solamente 
dos persona den cuarentena 
ainda. Pero loke ta trata e 
otro na Guinea Ecuatorial, 
e plamamento di e virus ta 
andando, y e Organisacion 
Global di Salud (WHO) a 
bisa siman pasa cu e pais no 
tabata transparente den re- 
portahe di caso. 


Actualmente no tin tratamen- 
to di vacuna pa Marburg, pero 
tin si algun candidato cu a 
mustra progreso den e prome 
fase di e prueba clinico. Pero 
mester test e vacunanan aki 
durante plamamento activo 
pa por prueba cu nan ta trah- 
ando. Te awo, ningun vacuna 
ta wordo suministra pa test 
den e plamamento andante. 


“E momento cu un plama- 
mento wordo detecta, mester 
tin un mecanismo pa move 
lihe,” segun Dr. Amuasi, di- 
rector di e departamento di 
salud global na Universidad 
Kwame Nkrumah di Ciencia 


y Tecnologia na Ghana, ken a 
investiga un plamamento di 
Marburg den e pais aña pasa. 


WHO y otro organisacion 
ta bon den responde lihe pa 
controla e plamamento di 
un virus, Amuasi a declara, 
pero nan ta falta di responde 
mesun lihe pa investigacion. 
Esaki ta rekeri stapel di posi- 
bel vacuna cla pa transporta 
y investigadonan cualifica pa 
opera sin pone un presion 
adicional riba un sistema di 
salud cu ta experenciando 
dificultad caba. Ningun di 
esaki ta existi awo. 


WHO ta bisa cu e organisa- 
cion a crea un protocol di 
investigacion cu por wordo 
aplica den e plamamento aki 
y pa otro filovirus—e famia 
cu ta inclui virus Marburg y 
Ebola, y e tin basta luna caba 
ta purbando di cuminsa cu 
pruebanan. 


Si respuesta di plamamento 
traha bon—isolando casonan 
y persiguiendo contactonan, 
e epidemia lo wordo controla 
mas lihe, cual ta parce di ta 
e caso caba na Tanzania. Si e 
respuesta no bay mesun bon 
(manera na Guinea Ecuato- 


rial), tin preocupacion di un 
plamamento den scala grandi 
y un necesidad mas grandi pa 
vacunacion. 


E plamamento na Guinea Ec- 
uatorial y Tanzania ta e prome 
casonan reporta den ambos 
pais. Na Guinea Ecuatorial, 
esaki a cuminsa na januari. E 
gobierno a reporta e fayeci- 
mento di nuebe persona con- 
firma cu e virus Marburg, y 
e fayecimento di 20 persona 
mas cu tin conexion cu e ca- 
sonan confirma pero ken no 
a haci test. E gobierno a con- 
stata cu nan probablemente a 
contrata e virus tambe. 


Fuera di esey, e gobierno di 
Guinea Ecuatorial a publica 
informacion limita tocante e 
plamamento, y WHO a bisa 
cu probablemente tin cade- 
nanan di transmision cu no 
a wordo detecta y cu no tur 
caso conoci tabatin un con- 
exion claro cu otro, cual ta 
sugeri un plamamento mas 
grandi cu loke e organisacion 
e pensa prome. 


E plamamento na Tanzania 
a wordo reporta na maart. 
Cinco hende confirma cu 
un infeccion di Marburg a 


fayece eynan, incluyendo un 
empleado di cuido medico. 
Ningun caso nobo a wordo 
reporta pa dos siman, pero 
e periodo di incubacion di e 
virus ta 21 dia, pues e plama- 
mento ainda por ta activo. 


Dr. Nancu Sullivan, ken ta 
director di e National Emerg- 
ing Infectious Diseases Labo- 
ratories na Universidad di 
Boston, a bisa cu e ta kere cu 
cambio di clima, y e manera 
cu esaki ta cambiando com- 
portacion di humano y ani- 
mal, ta causando un aumento 
den casonan. 


Dr. Sullivan a diseña e posi- 
bel vacuna Marburg mas leu 
den e desaroyo ora el a traha 
cu e National Institute of Al- 
lergy and Infectious Diseases. 
Esaki a mustra un respondi di 
seguridad y inmunidad den e 
prome fase di e prueba clin- 
ico, y e Sabin Vaccine Insti- 
tute, cual ta un organisacion 
no gubernal basa na Wash- 
ington cu ta promove desar- 
oyo global di vacuna, ta con- 
tinuando cu e proceso di test. 


Pero WHO ainda mester 
anuncia detayenan operacio- 
nal pa un prueba di e posibel 


vacuna aki of tres otro mas. 
Transportacion di e dosis pa e 
pais ta un reto solamente; un 
prueba ta rekeri un investiga- 
do principal for di e pais unda 
e plamamento ta sosodiendo, 
acuerdonan legal cu e fabri- 
cante di vacuna y aprobacion 
regulatorio. Guinea Ecuato- 
rial tin un gobierno famoso 
pa nan custumber di keda 
opaco, cual ta bou control di 
President Teodoro Obiang 
Nguema Mbasogo y su famia 
pa mas cu 30 aña. 


Sin recursonan vast y pro- 
tocolnan di prueba aproba, 
plamamento di filovirus por 
keda andante cu tiki progreso 
riba intervencion cu por para 
esaki, segun Dr. Amuasi. 

Docentenan na Corsou lo ricibi les tocante digitisacion 


(CuraçaoChronicle) - Tur 
docente na Corsou lo rici- 
bi actualisacion structural 
den e area di habilidadnan 
digital e luna aki. Esaki ta 
loke e compania Hulan- 
des Edutrainers, cual lo 
ehecuta e proyecto aki pa 
e siguiente 3 aña den co- 
laboracion cu e Ministerio 
di Educacion lo ehecuta. 


Un grupo di proyecto a ser 
crea pa cuminsa forma digi- 
tisacion na Corsou. E grupo 
di proyecto ta consisti di un 
colaboracion di expertonan 
di tur hunta escolar riba e isla. 
E grupo aki a defini deseonan 
y condicionnan pa un educa- 
cion cu ta safe y bon pa fu- 
turo. E profesionalisacion di 
docentenan den e habilidad- 


nan digital y didactica digital 
ta mira como esencial. 


Edutrainers 
Despues di explora e mercado 
cautelosamente y un proceso 
di seleccion di proveedor- 


nan di profesionalisacion, e 
Ministerio a opta pa coop- 
era cu e compania Hulandes 
Edutrainers. E compania aki 
ta un trainer cu ta specialisa 
den literacia digital y habili- 
dadnan didactico digital. 


Corsou ta scoge di profesion- 
alisa y facilita docentenan y 
profesionalnan den educa- 
cion cu e habilidadnan digital 
prome. Esaki ta cu un bista 
di un introduccion cercano 
digital den e Curriculum. 


Edutrainers ta guia docen- 
tenan y profesionalnan den 
educacion na Corsou paso pa 
paso den aumenta y mehora 
nan 
habilidadnan 
digital. 
Despues di un medida base, 
e participantenan ta haya un 
bista di nan propio nivel. 
Basa riba un plan di training 
personal, e participantenan 
ta sigui workshop y ‘E-learn- 
ing’. 


Edutrainers su bukinan ta 
crea pa docentenan cu ta ex- 
perto den digitisacion den 
educacion. Segun Edutrain- 
ers, e strategia aki ta sigura cu 
docentenan y profesionalnan 
den educacion por aplica loke 
nan a siña inmediatamente 
den nan trabao diario y prac- 
tica. 


Muchanan Hulandes scondi pa mayornan na Spaña pa añanan largo 


(NLTimes) - Un muhe cu 
tata Hulandes ta bisa cu e 
y su ruman homber tabata 
cera den nan cas na Spa- 
ña cu nan mayornan pa 
añanan largo, segun e cor- 
ant Spaño El Punt Avui a 
reporta. 


E awo muhe di 24 aña a sca- 
pa di e cas na Arubices den 
Spaña dia 24 di februari. El a 
toca porta di su bisiñanan y a 
conta nan cu su persona y ru- 
man homber di 18 aña a biba 
separa for di mundo, nunca a 
atende scol, no tabatin televi- 


sion y cu e bisiñanan en cues- 
tion ta e prome personanan 
cu no ta familiar cu ken nan 


a yega di papia. 


E bisiña a notifica autoridad- 


nan, ken a revisa e muhe su 
cas. Na e sitio, e tata Hu- 
landes di 58 aña a bisa cu su 
yiu tin problema psikiatrico 
y ta ricibiendo tratamento di 
su tio ken ta un terapista. E 
famia tabata biba cu e mama 
su dos ruman homber na 
Matadepera cerca di Barce- 
lona te fin di zomer aña pasa. 
E tata a bisa cu nan a muda 
na un sitio mas aparta na Ar- 
bucies pa motibo cu e mama 
ta sensitivo na radiacion y no 
por biba rond di antena. 


Durante 
investigacion 
di 


polis, e mayornan aparente- 
mente a nenga di haci un 
declaracion y den e caso na 
corte, nan a bisa via un abo- 
gado cu atende scol na cas ta 
permiti na Hulanda. E hues 
a declara cu pa motibo cu e 
muchanan awo ta adulto y 
no kier pone cargo corta nan 
mayornan, nan no por ser 
saca for di e cas. Sinembargo, 
corte a duna ordo na e mayor- 
nan pa duna e muchanan mas 
libertad segun loke e corant a 
reporta tocante e caso aki. 


No tin entusiasmo pa bula bay Caracas 


CuraçaoChronicle) - E 
entusiasmo pa biaha bay 
Caracas awo cu e frontera 
ta habri back ta perman- 
ece abao. Ningun aerolin- 
ea di Corsou a reporta na e 
autoridadnan di aviacion 
civil di e Isla. 


Via palabracionnan si. E aero- 
linea Venezolano Laser y al- 
batros kier cuminsa vuelonan 
e siman aki cu servicionan 
regular den plan pa cuminsa 


dia 1 di juli. 


E motibo dicon aerolineanan 
di Corsou no ta bulando actu- 
almente ta e falta di confiansa 
enorme den proceduranan 
solido di inmigracion. Apa- 
rentemente a reporta cu 
Venezolanonan mester tin 
suficiente placa y recurso pa 
permiti nan entrada. E aero- 
linea ta responsabel pa revisa 
esaki y mester hiba pasahero- 
nan back (den caso di nenga 


entrada) cubriendo tur costo. 


Ademas, e companianan di 
aerolinea ta sospechoso di e 
autoridad Cadivi y si esaki ta 
paga pa e ticketnan bendi na 
Venezuela den dollar. 


E botonan di fruta lo bini 
Corsou, aunke esaki por 
tuma un tempo. E botonan 
Venezolano na Vela di Coro 
ta pensando riba navegacion 
na e isla despues di pasco. 
Nan lo carga fruta, berdura 
y pisca. 


REINO A9 


Diamars 4 aPriL 2023 
De Hypotheker: Mas señal cu e mercado di acomodacion Hulandes ta 
recuperando 


(NLTimes)—E 
mercado 
di acomodacion Hulandes 
ta mustrando mas señal di 
recuperacion, segun De 
Hypotheker. E cantidad di 
aplicacion di hipoteca pa 
cumpra cas a aumenta cu 
10% den e prome kwarta- 
al di 2023 compara cu e 
kwartaal prome cu esey, 
Het Financieele Dagblad 


ta reporta. 
Ora bo mira e figuranan di 
e prome kwartaal di 2022, ta 
obvio cu e mercado di aco- 


modacion no a recupera ai- 
nda, pero un aña pasa, aplica- 
cion pa hipoteca tabata 52% 
mas halto. E aumento skerpi 
ta pa via di un caida gran- 
di—92%—den e cantidad di 
aplicacion di hipoteca pa re- 
financiamento. 
Pa refinancia un hipoteca— 
convertiendo un prestamo 
di hipoteca den un otro 


prestamo cu condicionnan 
nobo—tabata mas atractivo 
ora prijs di interes tabata abao 
y cayendo. E aumento skerpi 
actual di prijs di interes, cual 
a wordo implementa pa com- 
bati inflacion halto causa pa e 
guera entre Rusia y Ucrania, 
ta haci e opcion mas desa- 
gradabel pa consumidornan. 
E cantidad di aplicacion di 


hipoteca pa cumpra cas a cay 
cu 22% den e prome kwartaal 
compara cu un aña pasa. Pero 
aplicacion pa hipoteca entre 
cumpradonan jong a aumen- 
to cu 7%—remarcabel, segun 
De Hypotheker. Prijs di cas a 
cay un tiki den e ultimo lu- 
nanan, pero no suficiente pa 
causa un aumento di prijs di 
interes. 


Minister di Finanzas Hulandes na Kyiv ta bay discuti aporte a 
largo plaso 


(NLTimes)—Cabinet Hu- 
landes mester discuti e po- 
sibilidad pa provee aporte 
financiero adicional pa 
Ucrania e aña aki, segun 
Minister di Finanzas, Sig- 
rid Kaag. “Esaki ta un 
asunto serio,” e minister 
a conta ANP for Kyiv. E 
minister a bishita e capital 
di Ucrania Diadomingo 
y a reuni entre otro cu su 
ekivalente Ucraniano y e 
minister di Asunto Eco- 
nomico. 
Hulanda a anuncia caba cu 


nan lo distribui 2.5 euro den 
aporte pa e aña aki, cu un en- 
fasis riba apoyo militar. Kaag 
a tende den e capital Ucra- 
niano “cu e placa ta wordo 
gasta hopi lihe. Esaki tambe 
ta necesario. Nos ta bay pa- 
pia cu otro tocante un dona- 
cion extra di placa,” segun e 
minister. El a subraya si cu 
Cabinet ainda ta discutiendo 
e memorandum di lente ora 
nan tuma un decision riba e 
presupuesto. 


E Fondo di Placa Internacio- 


nal (IMF) a aproba un pakete 
di finanzas pa cuatro aña pa 
Ucrania diabierna. Un adi- 
cion di 180 miyon euro tam- 
be a wordo distribui. 


Segun Kaag, e gobierno 
Ucraniano ta spera pa pre- 
visibilidad pa locual ta encera 
apoyo financiero pa asina 
Ucrania tin un miho idea di 
kico nan por conta cune. Pero 
tambe tin un peticion pa “un 
bista di e futuro: pa determi- 
na hunto con pa contribui na 
e recuperacion di Ucrania.” 
E minister Hulandes ta kere 
cu den plaso largo, placa Hu- 
landes no ta bay solamente na 
reconstruccion y aporte mili- 
tar, pero tambe na e inversi- 
onnan den e economia. 


Despues di e guera, cual a 
cuminsa cu e invasion di Ru- 
sia na februari 2022, Ucrania 
kier inverti den un economia 
mas moderno. Tin discu- 
sion tocante financiamento 
di risico den sector priva pa 
asina compania por innova. 
Pero e guera a forsa Ucrania 
pa colecta un cantidad grandi 


di conocemento militar. E 
minister ta pensa cu un sec- 
tor “militar-industrial” por ta 
bentahoso pa e pais despues 
di reconstruccion. 


Kaag a bishita un centro di 
recepcion 
pa 
fugitivonan 
na Ucrania, entre otro. Tin 
proyectonan pa cual hopi 


placa ta wordo gasta. 
Pa awo ta keda esencial pa 
“haci tur cos posibel pa sigu- 
ra cu Ucrania gana e guera lo 
mas pronto posibel,” segun e 
minister. Hulanda ta bay con- 
tinua cu apoyo pa Ucrania 
dentro di NATO y e Union 
Europeo. “Y for di Finanzas 
tambe dentro di IMF.” 


Renobacion di Binnenhof retrasa cu dos 
aña; no ta bay ta cla prome cu fin di 2028 


(NLTimes)—E 
renoba- 
cion di Binnenhof na Den 
Haag ta bay al menos dos 
aña mas largo cu a pla- 
nia prome. Pa via di en- 
tre otro, e problemanan 
di nitrogeno y e rekisito 
di seguridad mas streng, 
Tweede Kamer, Senado, 
Ministerio di Asunto Gen- 
eral y Conseho di Estado 
no por muda back for 
di nan acomodacionnan 
temporario pa nan mesun 
edificio te na final di 2028 
lo mas pronto. 


Minister Hugo de Jonge 
(Acomodacion Publico y Pl- 
anificacion Espacial) a anun- 


cia e retraso den un carta pa 
Tweede Kamer. Te awo, e re- 
traso no a causa un aumento 
di costo grandi. Actualmente 
e ta calcula cu e costo total di 
e renobacion ta 750 miyon 
euro. Esey ta casi 16 miyon 


euro mas cu e presupuesto di 
aña pasa. E gobierno ta modi- 
fica e presupuesto tur aña 
pa tuma na cuenta cu, entre 
otro, e aumento di costo di 
material pa construccion. 

Colombia ta cuminsa evacua pa riesgo di erupcion di volcan 


(AP) – Colombia ta bay 
cuminsa un evacuacion 
preventivo di e comu- 
nidadnan cu ta biba den 
e parti halto y rond di e 
volcan Nevado del Ruiz 
despues di aumento di su 
actividad sismico, un in- 
dicador cu lo por produci 
un erupcion den proximo 
dianan. 


Maximo 
autoridad 
estatal 
di departamento di Cal- 
das, gobernador Luis Carlos 
Velasquez Cardona, ayera 
dialuna a bisa cu “nos ta bay 
procede for di e momenton- 
an aki, cu liderazgo di alcal- 
dia municipal, pa evacua 40 
famia. Esaki ta un evacuacion 


preventivo.” 
Dia 30 di maart autoridadnan 
a eleva e nivel di alerta geel pa 
oraño. Di su parti, Servicio 
Geologico Colombiano a in- 


forma cu diadomingo ultimo 
2 di april a registra 5.400 tem- 
blor. 
Alerta geel ta un categoria cu 
ta contempla cambionan den 


comportacion di e volcan cu 
emision di shinishi, temb- 
lornan, zonido y holo di gas 
volcanico. Oraño ta indica 
cu probablemente lo tin un 
erupcion den proximo di- 
anan mientras cu cora ta ora 
erupcion ta cerca of ta den 
curso. 


Tambe a adopta otro medi- 
danan como prohibicion di 
acceso di personanan na Parke 
Natural Nevado del Ruiz y a 
ordena scolnan pa adelanta 
accionnan pa cu muchanan 
por haya les virtual for di di- 
aluna 10 di april despues cu 
Semana Santa ta caba. 


E mandatario Gustavo Petro 


riba su cuenta di Twitter a 
pidi “disciplina” den evacu- 
acion. Ayera dialuna e presi- 
dente a adelanta un conseho 
di siguridad pa asina analisa 
otro medidanan cu lo permiti 
disminui riesgo. 
E volcan ta ubica na 5.321 
meter riba nivel di lama na 
cordiyera central di e pais y 
ta na e limite entre e depar- 
tamentonan di Tolima y Cal- 
das. 


E actividad di e volcan ta 
wordo monitoria di forma 
permanente 
y 
prioritario 
for di 1985, aña den cual un 
erupcion a causa e morto di 
casi 25.000 persona na depar- 
tamento di Tolima. 


Ecuador ta autorisa portacion di arma di candela di uso civil pa 
defensa personal 


(La Nacion) – Gobierno di 
Ecuador a autorisa pa per- 
sonanan civil por tin arma 
di candela, asina a anun- 
cia e presidente Ecuato- 
riano, Guillermo Lasso, 
den un mensahe dirigi pa 
e nacion, ken a argumenta 
e decision pa aumento di 
delincuencia y inseguri- 
dad na e pais Andino. 


Lasso, un ex-bankero conser- 
vador di 67 aña, ta enfrenta 
aumento di delincuencia y 
violencia riba caya y prison. 
Gobierno Ecuatoriano ta atri- 
bui esaki na gruponan di nar- 
cotraficante. Centenares di 
detenido a muri den ultimo 


lunanan debi na enfrenta- 
mento den prison. 
“Nos tin un enemigo comun: 


delincuencia, narcotrafico y 
crimen organisa,” e manda- 
tario a bisa diasabra den oran- 


an di anochi den un mensahe 
na e pais. 
“Nos ta bay combati nan cu 
medidanan urgente, nos a 
modifica e decreto cu ta per- 
miti pa tin un spray di gas 
peper pa defensa personal,” 
segun Lasso a agrega. 


E mandatario tambe a de- 
clara estado di excepcion na 
Guayaquil, un ciudad cu waf 
na Pacifico y e localidadnan 
bisiña du Duran y Sambo- 
rondon, asina como na pro- 
vincia Santa Elena y Los Rios. 
E medida a drenta na vigor 
diadomingo ultimo y ta in- 
clui toque de queda for di 
1am te cu 5am. 


Ubica entre Colombia y Peru 
-e principal productonan di 
cocaina- Ecuador a confisca 
na 2021 e record anual di 210 
ton di droga, e mayor parti ta- 
bata cocaina cu tabatin como 
destino wafnan Europeo. 


Confiscacion na 2022 a su- 
pera 200 ton memey di en- 
frentamentonan entre gru- 
ponan narcotraficante cu ta 
lucha cu sanger y fuego riba 
cayanan y prison e rutanan pa 
trafico di droga. 


Peru ta crea ekipo di fiscal special pa investiga morto den protesta 


(EFE) – Ministerio Publi- 
co a crea un ekipo di fiscal 
special cu ta bay encarga 
exclusivamente di inves- 
tiga e delito y violacion 
na derechonan humano 
cometi den e represion di 
protestanan 
anti-guber- 
namental cu a tuma luga 
for di december te maart 
ultimo, den cual decenas 
di persona a muri. 


Mediante un resolucion pu- 
blica ayera dialuna na diario 
oficial El Peruano, Fiscalia a 
conforma e grupo di trabao 
aki pa investiga “casonan cu 
victima durante e protes- 
tanan social, pa nan dedica 
exclusivamente na delitonan 
cometi contra humanidad y 
delitonan comun cu a con- 
stitui casonan di violacion di 
derechonan humano y otro.” 
E documento, firma pa fiscal 


general di Nacion, Patricia 
Benavides, ta recorda cu des- 
de cu protestanan a cuminsa 
despues di e auto-golpi di Es- 
tado fracasa di ex-presidente 
Pedro Castillo, “a deriva in- 
vestigacionnan fiscal pa pre- 
sunto comision di delitonan 


producto di uso excesivo 
di forsa publico cu ta afecta 
derecho humano na protesta 
social pacifico.” 


Tambe pa actonan di violen- 
cia cu “no ta den area consti- 
tucional protegi di derecho 


na protesta” y cu “a afecta 
integridad fisico di funcio- 
narionan y sirbido publico, 
asina como tambe infrastruc- 
tura di varios entidad publico 
y propiedad priva.” 


“Debi na esey, ta rekeri di 


un strategia di investigacion 
ordena y eficaz,siguiendo e 
mandato constitucional di 
persecucion di delito,” e res- 
olucion ta bisa. 


Den cuater luna, protestanan 
anti-gubernamental na Peru 
a laga un cifra di 77 perso- 
na fayecido y mas di 1.000 
herido, loke a hiba diferente 
organisacion nacional y in- 
ternacional defensor di dere- 
chonan humano pa denuncia 
un uso legitimo di forsa di 
parti di cuerpo di seguridad. 


Segun Defensor di Pueblo, 
49 manifestante a muri du- 
rante enfrentamento directo 
cu forsa di orden, mientras 
cu un polis a perde su bida 
na momento cu a kim’e bibo, 
ademas di otro 11 persona 
debi na blokeonan di camin- 
da door di manifestantenan. 

Haiti: Brigadanan di autodefensa pa e dominio 
creciente di bandanan arma 


(DiarioLibre/EFE) – Cu 
arma ilegal, machete, bom 
molotov y incluso cu bot- 
er y pida di palo, hoben- 
nan Haitiano ta sali den 
brigadanan, regularmente 
anochi, pa purba defende 
e entrada di nan bario di 
e atakenan di e bandanan 
cu ta controla gran parti 
di e pais. 


Generalmente nan ta bisti 
color preto y nan ta campa 
den skinanan strategico. Nan 
ta hobennan di entre 15 y 40 
aña, den su mayoria hende 
homber, cu kier defende nan 
mes y nan bario na unda nan 
a crece, un practica di autode- 
fensa cu ya caba a wordo de- 
nuncia den pasado pa abuso 
contra civilnan. 


For di e empeoramento di e 
crisis di seguridad na Haiti, 
e brigadanan di vigilancia a 
bin back na varios bario di 
Port-au-Prince y na algun di 
e provincianan pa enfrenta e 
atakenan arma cu a multiplica 
ultimamente cu e resultado 
di morto- y heridonan. 


Proteccion 
cu 
container 


grandi of taki di mata grandi, 
corta completamente trayecto 
di caya, lanta muraya… esaki 
ta algun di e strategianan de- 
fensivo cu a wordo desaroya 
den e barionan cu ta menasa 
constantemente pa e bandan- 
an cu ta terorisa e pais, contra 
cual autoridadnan ta mustra 


impotente dilanti e situacion. 
Na algun zona, personanan 
desconoci no ta bon bini. Na 
otro, ta exigi nan algun tipo di 
documento di identificacion. 


“For di un aña y mey nos 
no ta huur cas na hendenan 
cu ta bin di otro lugar,” un 


residente di un zona chikito 
di e Valle di Bourdon, cu ta 
prefera di no duna nomber, a 
indica na EFE. 


Segun e, esaki ta pa evita cu e 
zona wordo contamina. “Aki 
nos ta un famia. Nos no kier 
hende straño,” el a agrega. 


E brigadanan tabata un prac- 
tica cu tabata existi den e 
barionan popular y precario 
entre 1990 y 2010. Den e 
ultimo tres pa cinco añan- 
an, cu e generalisacion di e 
clima di inseguridad na full 
e pais, barionan nobo situa 
den zonanan di nivel halto a 
adopta e strategia aki di auto- 
defensa. 


Segun e observadornan, e 
practica aki ta viola e prin- 
cipio di circulacion liber di 
bida y bienes. 


“Nos ta kere e por hiba na 
cualkier cos. Historia a dem- 
ostra caba cu na un momento 
nos tabatin mester di hopi 
brigada di autodefensa. Y e 
brigadanan di vigilancia aki, 
poco poco, ta converti den 
bandanan arma,” e abogado 
Marie Rosy Auguste Ducena, 
di e Red Nacional di Dere- 
chonan Humano di Haiti 
(Rnddh) a bisa EFE. 


Haiti ta conta cu mas o me- 
nos 200 grupo arma. Hopi 
di nan a cuminsa como gru- 
ponan di vigilancia. 


Venezuela: Gobierno di Maduro ta acusa e fiscal di CPI di usa husticia 
cu finnan politico 


(ElNacional) – Venezuela 
a acusa dialuna e fiscal di 
Corte Penal Internacional 
(CPI), Karim Khan, di usa 
husticia cu metanan polit- 
ico, despues di e publica- 
cion di un documento den 
cual e Fiscalia ta rechasa 
e argumentonan presenta 
pa gobierno di Nicolas 
Maduro pa loke ta e in- 
vestigacion di presunto 
crimen di lesa humanidad 
cometi na e pais. 


“Un biaha mas e fiscal di e 
Corte Penal Internacional 
ta demostra un vision clara- 
mente afecta negativamente 
pa loke ta trata Venezuela, 
reproduciendo sin atencion 
e campañanan cu ta pretende 
di usa e tema di husticia y e 
derechonan humano cu fin 
politico,” e gobierno di Ven- 
ezuela a bisa den un comuni- 
cado oficial publica pa e Min- 
isterio. 


E ehecutivo a recorda cu 
dia 28 di februari ultimo, 
el a presenta dilanti CPI un 
documento solido cu tabata 


desmenti tur e acusacionnan 
falso di e agresion mediatico 
y geopolitico poni den mar- 
cha pa acusa Venezuela di 
supuesto crimennan di lesa 
humanidad cu segun el a re- 
marca, nunca a sucede. 


Ademas, el a sigura, cu e afir- 
macionnan di e CPI no ta 
rechasa e proposicionnan in- 
discutibel di Venezuela, si no 
cu contrario, nan ta confirma 
cu e alto tribunal falta com- 
petencia pa conoce tocante e 
hechonan presenta pa e fiscal 


Khan. 
“Venezuela ta ratifica cu e lo 
sigui eherce tur e accionnan 
disponibel pa haci prevalece 
e berdad y defende su der- 
chonan como nacion, dilanti 
di e expresion aki di ‘lawfare’ 
(guera di leynan) cu abierta- 


mente ta usa e instituciona- 
lidad di e Corte Penal Inter- 
nacional cu fin politico,” e 
comunicado ta señala. 


Dia 30 di maart ultimo, e fis- 
calia di CPI a emiti un docu- 
mento publico den cual e ta 
contesta e observacionnan 
presenta pa Venezuela pa e 
reanudacion di e investiga- 
cion pa presunto crimennan 
di lesa humanidad y a sigura 
cu e pais no a presenta prue- 
banan of informacion con- 
creto. 


Den luna di november aña 
pasa, Khan a solicita na e Sala 
di Cuestionnan Preliminar 
autorisacion pa continua cu 
e investigacion, despues cu el 
a keda suspendi bao solicitud 
di Venezuela. 


Actualmente e proceso hudi- 
cial ta den desaroyo y e corte 
ta analisando e testimonionan 
cu el a ricibi tanto di e Es- 
tado Venezolano, como di e 
posible victimanan, segun ta 
aparece ariba e website di e 
organismo internacional. 

Disney ta desaroyando un ‘live-action’ di 
Moana cu Dwayne Johnson 


(AP) - ‘Moana’ lo bira e ani- 
macion mas recien di Walt 
Disney Co. cu lo ricibi un 
pelicula cu actornan real, e 
asina yama ‘live-action’ y por 
lo menos un di e actornan di 
bos di e pelicula original lo 
bolbe back. 


Hefe ehecutivo di disney Bob 
Iger a anuncia cu un ‘live-ac- 
tion’ di Moana ta den desar- 
oyo riba dialuna durante un 
yamada cu inversionistanan. 
E produccion ta den su eta- 
panan di comienso y aunke 


te ainda no a anuncia un di- 
rector, loke si a reporta ta cu 
Dwayne Johnson lo bolbe 
back y interpreta su perso- 
nahe Maui. 


“E storia aki ta mi cultura y 
e storia aki ta un emblema di 
nos hendenan su gracia y for- 
talesa,” Johnson a splica. “Mi 
ta bisti e cultura aki cu hopi 
orguyo riba mi curpa y den 
mi alma y e oportunidad uni- 
co aki di reuni cu Maui, ken 
ta inspira pa e mana y spiri- 
tu di mi difunto welo, Hefe 


Peter Maivia, ta uno cu ta 
sumamente profundo pami.” 
Crea cu inspiracion di mito- 
logia di Polynesia y carga pa 
canticanan di Lin-Manual 
Miranda, “Moana” tabata un 
hit masivo pa Disney den aña 
2016, generando un ganashi 
di 643.3 miyon dollar mun- 
dialmente. Auli’i Cravalho, 
ken a duna su bos pa inter- 
preta Moana den e pelicula 
original, lo ta un productor 
ehecutivo den e version nobo 
aki. 


Tormenta ta laga morto y heridonan na Illinois den auditorio durante 
concierto 


(TMZ) - Un concierto di 
e genero musical ‘death 
metal’ a bira un calamidad 
diabierna anochi despues 
cu un tormenta a impacta 
un auditorio na Illinois, 
causando e fayecimento 
di un persona y lagando 28 
otro herida. 


E concierto completamente 
yen na Apollo theater den 
Belvidere, Illinois a cuminsa 
30 minuut prome cu un tor- 
menta masivo a impacta e 
ciudad, causando cu e dak a 
colapsa riba e mas di 260 per- 


sona presente na e concierto. 


Morbid Angel, Revocation, 
Crypta y Skeletal Remains 
tur tabata den e lista di pre- 
sentacionnan pa e anochi aki, 
sinembargo e dak a colapsa y 
personanan a keda pega bao 
di e dak colapsa. Den vid- 
eonan di e incidente por mira 
e destruccion cu e tormenta a 
causa y con tabata core busca 
y purba saca e victimanan di 
bao di tur e sushi. 


Bomberonan mester a pre- 
senta pa responde na un 


“incidente di heridanan en 
masse” rond di 7:30 di ano- 
chi. Hefe di bomberonan di 
Belvidere a anuncia cu un 
persona a fayece y mas di 2 
decena a keda herida. 


5 di e personanan cu a so- 
brevivi esaki tabata grave- 
mente herida, otro 5 a sufri 
heridanan menor y 18 taba- 
tin heridanan mas modera 
sinembargo tur 28 a keda 
hospitalisa. Rond di 10:15 di 
anochi a controla y constata 
cu tur e personanan cu tabata 
na e concierto tabata fuera di 


e edificio. 
Morbid Angel a bisa riba 
Facebook cu e concierto a 
keda cancela pa causa di “un 


hos cu a dal e sitio.” Tambe e 
banda a encurasha tur hende 
pa busca asilo y mantene nan 
mes safe. 

Departamento di Cultura Aruba ta duna palabranan di gratitud pa 
bishitantenan di Teatro di Corsou 


Departamento di Cultura 
Aruba ta gradici e actriz, 
maestra y directora di 
Teatro renombra di Cor- 
sou, Sra. Laura Quast, cu 
a bin Aruba riba su mesun 
forsa pa brinda su tre- 
mendo aporte y su mara- 
viyoso sosten durante cel- 
ebracion di Dia Mundial 
di Teatro 2023 cu a tuma 
luga dia 27 di maart na Cas 
di Cultura Aruba, y cu ta- 
bata un protagonista den 
e Homenahe Postumo: 
“Aplauso pa Burny”, diri- 
gi exitosamente pa e mae- 
stra y directora, Sra. Amy 
Lasten, 
conhuntamente 
cu su elenco di actornan 
local. 


Laura Quast a trece riba esce- 
nario un fragmento di e obra 
“Un anochi largo,” cu den 
bida, Burny Every (nfm), a 
dirigi na Corsou cu cuatro 
actriz renombra manera su 
persona, Laura Quast, como 
tambe Rina Penso, Greta 
Trapenberg y Mila Palm. 


Tabata un berdadero privi- 
legio di por tin su persona 
hunto cu nos aki na Aruba, 
na unda nos por a disfruta 
di su experiencia den e ramo 
teatral cu su excelente con- 


trol escenico y di bos y su ac- 
tuacion sobresaliente repre- 
senta den un fragmento cu ta 
papia pa su mes y cu a ser ex- 
presa cu tur tecnica di mun- 
do, cu un poderoso dominio 


dramatico y di caracterisacion 
cu a resalta su personalidad 
asombroso, captando aten- 
cion di un y tur den un pre- 
sentacion digno di un gran 
dama di teatro. 


Di e forma aki nos ta sigui 
estrecha nos lasonan di union 
entre nos islanan ruman y 
entre nos artistanan talento- 
so den Caribe cu ta carga cu 
pasion e arte teatral cu tanto 


magistralidad y pasion. 
Masha pabien y masha danki 
pa su contribucion y su vali- 
oso aporte significativo cu ta 
garantisa parti di e desaroyo 
di Teatro aki na Aruba. 


Advertorial 
Celebracion hubilario di tres 
empleado public na Archivo 
Nacional Aruba 


E siman aki Minister Xio- 
mara Maduro, bou di cual 
Archivo Nacional Aruba 
(AÑA) ta resorta, a cel- 
ebra hubilacion di tres 
empleado publico trah- 
ando. Ta trata aki di Sr. 
Raymond Hernandez, Sr. 
Mirto Tromp y Sr. Nelson 
Tiel. 


Sr. Raymond Hernandez, cu 
ta e actual director di ANA a 
cumpli 30 aña di hubilacion 
y Sr. Mirto Tromp y Sr. Nel- 
son Tiel ambos a cumpli 40 
aña di hubilacion. “Danki 
pa boso trabou duro, boso 


conocemento comparti y tur 
esfuerso cu boso a bin ta haci 
diariamente pa eleva nos Ar- 
chivo Nacional. Boso contri- 
bucion ta di sumo importan- 
cia pa e memoria colectivo 
di nos Pais, no solamente pa 
nos den presente, pero sigur 
tambe pa e generacionan cu 
lo sigui nos.” 


Minister Xiomara Maduro, 
den nomber di Gobierno di 
Aruba, ta duna un palabra di 
pabien na tur tres hubilario y 
ta gradicinan pa nan trabou 
haci pa Pais Aruba. 

VWI: 
“Uitspraak di hues no ta cuadra cu hurisprudencia existente” 


Maart 31, 2023 a pasa y 
cu esaki a cera prome 
kwartaal di aña 2023. Cu e 
ciere di maart 2023, VWI 
ta cumpli dos (2) aña cu 
a entrega su apelacion 
den Hoger Beroep pa cu 
e uitspraak di Gerecht 
in Eerste Aanleg di 10 di 
maart 2021 riba e kort ged- 
ing cu VWI-Vereniging a 
span contra W.E.B. Aruba 
NV pa loke ta trata e deci- 
sion unilateral di WEB pa 
corta entrada di su traha- 
donan cu 12.6% pa henter 
aña 2021. 


Manera ya ta conoci caba, 
hues mr. J.M.J. Keltjes a duna 
su uitspraak riba 10 di maart 
2021, cual uitspraak no tabata 
na fabor di VWI-Vereniging. 
E mes un dia ey tambe, Ge- 
recht in Eerste Aanleg a 
core saca un “comunicado 
di prensa” anunciando den 
tur medio di comunicacion e 
uitspraak hues Keltjes. Esaki 
no ta un practica usual di nos 
corte di husticia. 
Despues cu VWI a tuma nota 


di e uitspraak di corte, VWI 
a busca conseho di su con- 
sehero legal y tambe di otro 
huristanan riba e uitspraak 
aki di corte. Tur, pero tur 
feedback cu VWI a haña for 
di esnan cu conocimento di 
e materia ta cu e uitspraak di 
hues Keltjes ta “kort door de 
bocht” y cu no ta cuadra cu 
jurisprudencia existente. E 
uitspraak riba e kort geding 
K.G. nr. AUA202100225 ta, 
conforme varios huristanan 
unda VWI a busca nan opin- 
ion, por lo minimo un uit- 
spraak “straño”. 


VWI, den e mes un luna di 
maart 2021, a apela e sen- 
tencia di hues Keltjes den 
un Hoger Beroep na Ge- 
meenschappelijk Hof van 
Justitie (“Hof”). Awe, co- 
mienso di april 2023, ta bay 
haci dos aña cu ainda no tin 
un vonnis di Hof riba e Ho- 
ger Beroep someti pa VWI. 
Riba 20 di september 2022 e 
caso di Hoger Beroep (AU- 
A202100053KG) 
pidi 
pa 
VWI na Hof tabata riba “rol” 


pa duna vonnis. E vonnis a 
wordo postponi. Dia 15 di 
november 2022 e mes un 
caso aki ta riba rol pa duna 
vonnis y atrobe esaki a wor- 
do postponi. E ultimo rolbe- 
handeling di Hof tabata esun 
di 28 di maart 2023 y e caso di 
Hoger Beroep di VWI no ta 
aparece riba e rol mes! 


Puntrando rond na person- 
anan mas conoci cu e mundo 
di Hof, VWI ta bin haña e im- 
precion cu e postponimento 
continuo aki pa duna un von- 
nis pa cu e Hoger Beroep riba 
un kort geding ta algo cu no 
ta normal den circulo di corte 
di husticia. Segun feedback 
cu VWI a haña riba e uit- 
spraak di hues Keltjes di 10 
di maart 2021 unda cual tur 
experto cu VWI a puntra a 
bisa cu e uitspraak di e kort 
geding ta uno hopi straño. 


Tambe e echo cu Gerecht in 
Eerste Aanleg ta core publica 
un comunicado di prensa 
den un cantidad di medio di 
prensa dunando un “splica- 


cion” di e uitspraak di hues 
Keltjes ta un maniobra cu no 
ta algo normal pa nos corte di 
husticia den prome instancia. 


VWI no ta participa den 
“conspiracy theories”, pero e 
curso cu e tardansa aki di Hof 
pa duna un vonnis concreto 
riba e uitspraak di kort geding 
KG nr. AUA202100225, VWI 
vs WEB, ta tumando, y e in- 
dole mes di e uitspraak di e 
kort geding sigui pa un pub- 
licacion pura pura den me- 
dionan di comunicacion ta 
duna toch material pa cum- 
insa pensa cu Hof mes no ta 
riba un liña pa cu e vonnis di 
e Hoger Beroep aki. VWI, 
consehero legal di VWI, y 
un number di huristanan ta 
bisa cu e uitspraak di hues 
Keltjes den e kort geding ta 
“kort door de bocht” y no 
conforme cu jurisprudencia 
existente. 


VWI no ta expertonan den 
ley, pero bo no mester ta 
un experto den ley pa por 
duna oido na bo intuicion 


cu ta bisa cu aki algo no ta 
“jive” manera cu mester ta. 
VWI ta keda den espera di 
Hof su vonnis riba e Hoger 
Beroep entama pa VWI (AU- 
A202100053KG) y ta spera cu 
pronto e vonnis lo bin na cla. 
Si e uitspraak di hues Keltjes 
tabata eroneo, ta verwacht cu 
Hof lo coregi esaki. Y si Hof 
ta haña cu e uitspraak di hues 
Keltjes tabata na su lugar, e 
ora VWI lo kier haña un spli- 
cacion pakico. 


Den tur caso, e vonnis di 
Hof ta conta pisa pasobra 
esaki ta bira jurisprudencia pa 
casonan den futuro. Opin- 
ion di VWI ta cu hinca man 
unilateralmente den saco di 
trahado sin un base den ley 
nunca lo por tin un hustifi- 
cacion legal. 
Directiva General di VWI. 


Vereniging van Werknemers 
met een Individuele Ar- 
beidsovereenkomst in dienst 
van de Water- en Energiebed- 
rijf Aruba (W.E.B.) N.V. 
(KvK Nummer H51783.0) 

Caso ‘Flor’: violencia na lugar publico 


Corte den prome instan- 
cia a cera ayera e trata- 
mento di e caso penal 
contra cuatro sospechoso 
acusa di a comete violen- 
cia den publico. Ta trata 
aki di Y.T.M. (22 aña) y 
K.H.W. (27 aña) y e ru- 
mannan N.R.W.W. (33 aña) 
y A.C.D.W. (34 aña). 


E sospechosonan aki ta acusa 
di a usa violencia den Azia 
Restaurant 
na 
Palmbeach 
riba 14 di november 2021, 
caminda a tira cu stoel, boter 
y glas y a causa destruccion 
den e establecimento hopi 
bishita aki. E sospechoso 
T.M. ta wordo ademas acusa 
di a herida un trahador di e 
restaurant seriamente cu un 
boter. 


Ministerio Publico a exigi 
contra e sospechoso T.M. 
230 ora di trabao pa comuni- 
dad plus un castigo di prison 
condicional di 3 luna cu un 
tempo di prueba di 2 aña. 


Contra e sospechoso N.W. 
fiscal di husticia a exigi 176 
ora di trabao pa comunidad 
y un castigo di prison condi- 
cional di 1 luna mas 2 aña di 
tempo di prueba y contra e 
sospechosonan K.W. y A.W. 
148 ora di trabao pa comu- 
nidad y 1 luna di castigo di 
prison condicional plus 2 aña 
di tempo di prueba. 


Fiscal di husticia a enfatisa 
den su rekisitorio cu e caso 
aki, cu ta conoci como ‘Flor’, 
tabatin gran impacto riba co- 
munidad y por a resulta hopi 


malo pa e imagen di Aruba 
como destinacion turistico 
safe. E restaurant ta keda 
cerca di e asina yama highrise 
hotels y tabata sirbiendo na e 
momento ey tanto huesped- 
nan turista como localnan. E 
pelea a hiba na caos y panico 
bao di e huespednan, bao di 
cual tabatin tambe muchan- 
an. Fiscal a bisa awe cu ta un 
milagro cu no a cay mas heri- 
do e anochi ey. 


Huez lo dicta sentencia riba 
21 di april venidero. 


Manera comunidad por re- 
corda, e caso aki a ricibi hopi 
atencion di comunidad paso- 
bra un di e sospechosonan, 
K.H.W ta yiu homber di 
prome minister Evelyn Wev- 
er-Croes. Tambe den medio- 
nan local a informa cu e sos- 
pechoso T.M. ta pareha di yiu 
muher di prome minister. 


E incidente a tuma lugar na 
november di 2021. 


Trabao di 5 dia pa basha cas abao a termina 


BCI a haya un yamada 
cu na Helfrichstraat San 
Nicolas tin un cas cu a 
kima y ta den mal estado. 
Mesora team 95 a bay na 
e sitio pa por controla e 
situacion, y a tuma con- 
tacto cu DOW, pa asina 
por trata ariba e caso aki. 


Bureau City Inspector a 
pone Minister Ursell Arends 
na altura y den cooperacion 
cu Minister Evelyn Wever- 
Croes nan a tuma e decision 
pa laga haci e trabao concerni 
pa kita loke a resta di un cas 
cu a kima algun luna pasa. 


Ayera despues di 5 dia tur 
trabao a keda cla. Centro di 
San Nicolaas a haya un cara 
nobo dilanti d e hotel cu ta 
den renobacion. “Economic 
development takes time, but 
we cannot lose faith. More 
commerce 
and 
creativity 
is necessary to foster prog- 
ress. For decades long many 
abandoned buildings in San 
Nicolas we need to work on 
this.” Esaki ta e palabra di al- 
gun. 


“San Nicolas, nos di BCI 
ta spera cu e pueblo lo sa di 
mantene e lugar aki limpi 
y bunita. Tambe nos kier a 
gradici tur cu a yuda di un 
of otro manera, tambe na e 
team di DOW, KPA y BCI cu 
a haci e bon trabao durante e 
dianan aki.” 


ciencia & tecnologia 

Hulanda no tin plan pa blokia ChatGPT pa awo 


(NLTimes) - Hulanda te 
ainda no lo blokia uso di 
ChatGPT, un servicio cu 
ta haci uso di Inteligencia 
Artificial pa skirbi texto 
cu aparentemente ta pro- 
duci pa ser humano. E pais 
su regulador di privacidad 
a bisa cu nan ta monitor e 
situacion di cerca. 


E vigilante di privacidad Ital- 
iano, Garante per la PRo- 
tezione dei Dati Personali 
(GPDP) a dicidi riba diabi- 
erna cu lo prohibi ChatGPT. 
Segun e regulador, e compa- 
nia tras di e sistema, OpenAI, 
no ta cumpli cu e reglanan pa 
colecta dato personal y e com- 
pania no ta splica di manera 
apropia na e usuarionan ki 
data personal ta colecta y kico 
ta pasa cu e data aki. 


Segun GPDP, tambe tabatin 
un robo di data na ChatGPT 


anteriormente e luna aki. 


E data cu a leak ta tocante 
combersacionnan cu e usuar- 
ionan tin cu e sistema y deta- 
yenan di pago di e usuarionan 


suscribi. Ademas, e regulador 
a keha cu n otin base legal pa 
e coleccion masivo di dato y 
e hecho cu ta warda e data pa 
“train” e algoritmo. 


OpenAI tin 20 dia pa anuncia 
ki medidanan nan lo tuma pa 
coregi e fayonan. Si e compa- 
nia no haci esaki, lo otorga un 
boet di 20 miyon euro of un 
boet di 4 porciento di nan ga- 


nashi anual. 


Dutch Data Protection Au- 
thority a bisa cu tin biaha hen- 
de ta comparti mas informa- 
cion personal via aplicacion 
y servicionan online di loke 
nan ta kere of lo kier. “Esaki 
ta dicon semper ta adverti 
pa tin cautela. Por ehempel, 
aplicacionnan of servicionan 
por aparenta gratis, pero en 
realidad bo ta paga pa esaki 
pa medio di keda di acuerdo 
cu nan terminonan y condi- 
cionnan pa comparti tur tipo 
di data. Tin biaha, esaki ta 
hasta inclui data cu ta fuera di 
e aplicacion manera bo com- 
portamento riba internet, bo 
localidad of bo contactonan.” 


E compania tras di ChatGPT, 
manera tur otro compania 
den Union Europeo, mester 
cumpli cu e reglanan di pro- 
teccion di data Europeo. 


Robot lo por yena 30% di vacatura pa aña 2030 


(NLTimes) - Pa aña 2030, 
robotnan di servicio lo por 
yena mas o menos 30 por- 
ciento di vacatura laboral, 
dependiendo riba e sector. 
Den logistica, robotnan 
di servicio lo por yena te 
hasta mita di e trabaonan 
disponibel, segun e agen- 
cia di consulta PwC a 
conclui den investigacion 
tocante e rol di robot den 
e mercado di labor Hulan- 
des, Financiele Dagblad a 
reporta. 


Robotnan di servicio ta “yuda 
empleadonan carga mas, or- 
ganisa mas lihe of transporta 
di punto A na punto B mas 
lihe,” segun hefe di PwC Jan 
Willem Velthuijsen a expresa 
na FD. Esaki ta inclui brasan- 
an robotico den fabrica, pro- 


grama podera pa inteligencia 
artificial manera ChatGPT y 
robotnan medico. 
Inteligencia Artificial lo me- 
hora e mashinnan aki den 


e añanan binidero, PwC ta 
premira. Robot lo por siña 
nan mes mas, mira nan am- 
biente, tende y papia miho. 
Esaki ta trece varios aplica- 
cion den profesionnan di 
servicio, unda e uso di robot 
actualmente ta relativamente 
limita. Manera den tiendanan 
di paña, cuido di salud y ca- 
tering. 


Sinembargo e bentahanan 
mas significante te ainda ta 
den companianan cu ta trans- 
porta y warda articulonan, 
Veldthuijsen a bisa. Robot 
por yena mas di mita di e va- 
caturanan den e sector aki, 
yenando 65,000 cupo pa aña 
2030. Den produccion indus- 
trial, robot por yena 46 por- 
ciento di vacatura, den con- 
struccion 36 porciento y den 
tiendanan 35 porciento. 


Robot su contribucion lo ta 
relativamente abao den cuido 
di salud y servicio di educa- 
cion ya caba ta enfrentando 
escasez di empleado masivo. 
Sinembargo pa motibo cu tin 
asina hopi hende trahando 
den e sectornan aki, robot por 
haci un diferencia significan- 
te den termino absoluto. Den 
cuido di salud, robotnan di 
servicio lo por yena 110,000 
di e 520,000 cupo cu ta 
premira y 17,000 di e 207,000 
vacatura den educacion. 


Segun PwC, Hulanda ta atras 
compara cu otro paisnan Eu- 
ropeo ora ta trata di e uso di 
robot den e mercado di la- 
bor. Solamente 2 porciento 
di negoshinan Hulandes ta 
usa robot den aña 2020. PwC 
a mira cu no tin un splica- 
cion cla pa esaki mirando cu 
residentenan Hulandes ta 
relativamente habri na robot, 
labor ta relativamente caro y 
Hulanda tin suficiente capi- 
tal disponibel pa inverti den 
robotisacion. Ademas, variso 
compania di tecnologia den e 
pais ya caba ta traha riba e tipo 
di tecnologia aki. 


Velthuijzen ta pensa cu e 
problema ta resistencia den 
e luga di trabao. Sectornan 
unda e robotnan por haci un 
diferencia grandi, manera 
cuido di salud y educacion, 
hopi biaha ta contrata hende 
di edad mas halto, ken ta me- 
nos habri na tecnologia cu ta 
spaar labor. 

Team Snor a introduci “e masacre di 1 april”! 


Diasabra 1 april ultimo a 
tuma luga e tan spera en- 
cuentro entre e rivalnan 
di semper Team Snor y 
Sero Blanco DT. Un bata- 
ya cu hopi “connoisseur” 
di domino a spera di ta un 
anochi di kibra nervio y 
yena cu adrenalina. 


Sinembargo, manera nan ta 
bisa na Hulandes, “het is met 
een sisser afgelopen”! E fe- 
cha di 1 april muy probabel a 
hunga un rol importante, ya 
cu e desaroyo di e anochi aki 
ni na Hollywood nan lo por a 
traha su script! 
Ni con hende draai su cabes 
rond di e cos aki, e ta keda 
un misterio total. Halftime 
ta drenta y cu wowonan di 
coneu den luz di foks di mei 
anochi, Sero Blanco ta staar 
n’un scoreboard indicando 
cu nan ta perdi cu nada me- 
nos 1 pa 11! Un berdade- 
ro “donderslag bij heldere 
hemel”, un scenario di horor; 
Saturday April 1st, Fool’s 
Day, y net e dia ey bo bateria 
di domino ta flauw flauw! 
Con e snacks por baha bou 
circunstancia asina? Con 
marga e ‘biertje’ lo a smaak? 
Cu calafriu so hende por 
imagina ... 
Segundo tempo ta cuminsa 
y Sero Blanco ta haci un in- 
tento heroico pa toch scapa 
cara y logra lo practicamente 


imposibel contra e mashin 
matematico di Nelson “Snor” 
Perez, pero den no time, 
locual muy probabel lo keda 
conoci 
pa 
generacionnan 
largo como “E Masacre di 
1 April”, a tuma luga. Team 
Snor ta cera e anochi c’un 
score increibel di 21 - 7, y ban 
spera cu esaki no ta motibo 
pa “straatnamencommissie” 
cambia e nomber di bario pa 
“Sero 1 April”! Mester men- 
ciona si cu e dama capitan di 
Sero Blanco a logra pasa clean 
board si, pero manera nan ta 


bisa na Ingles, “too little, too 
late”! E “afstraffing” ya tabata 
inevitabel. 


Pero, shonnan, esnan cu con- 
oce Sero Blanco, ya sa caba cu 
e revancha ta den tapara! Es- 
aki lo bira en berdad e revan- 
cha di siglo. Tambe, segun 
nos horea na muraya, den 
“wandelgangen” tin papia di 
un ekipo nobo cu lo bay haci 
su debut; un tal “Stone Strik- 
ers”. En todo caso, aña 2023 
ya caba ta priminti di ta un 
sambombaso di aña! 


Compania internacional Mondo ta na Aruba 
Pa haci un evaluacion final riba e atletiekbaan cu ta den proceso di 
renobacion na Stadion GPT na Dakota 


Minister Endy Croes a 
bishita Compleho Guill- 
ermo Prospero Trinidad 
na Dakota pa wak e pro- 
greso di e renobacion di e 


stadion. 


MONDO, un compania in- 
ternacional cu ta pone y apro- 
ba atletiekbaan rond mundo 


ta na Aruba. PanAmerican 
Sports Organization a trece 
director y representante di 
MONDO, Sr. Micheal Tovar 
na Aruba pa haci un evalua- 
cion final riba e athletiekbaan 
cu ta den proceso di renoba- 
cion. 
A duna un splicacion amplio 
di kico tur mester haci pa dre- 
cha e atletiekbaan conforme 
standard internacional y pa 
por ricibi un certificacion. 
Unabes cu a evaluacion aki 
keda cla, Sr. Tovar lo presenta 


un “quotation” pa concretisa 
e parti aki. 


Banda di esaki, a tuma nota 
di diferente renobacion cu ta 
den proceso caba, entre otro, 
kibramento di tribuna y ran- 
camento di tegels di e parti 
paden. E trabou ta andando 
y dentro di 8 luna nos por 
Compleho Guillermo Pros- 


pero Trinidad den un bachi 
completamente nobo. 


Minister Endy Croes ta gradi- 
ci Presidente di Pan Ameri- 
can Sports Organization Sr. 
Neven Ilic cu a coordina pa 
trece e ekipo di MONDO y 
asina ofrece Aruba un atle- 
tiekbaan aproba di acuerdo 
cu standard internacional. 

Minister Endy Croes (MEP): 
Pronto pueblo lo mira 
un gran desaroyo den e 
infrastructura di futbol di 
Aruba 


Recientemente, Minister Endy Croes a reuni cu 
Presidente di Arubaanse Voetbal Bond (AVB), Sr. 
Randolf Lacle y Secretario General di AVB, Sr. Hu- 
bert Solagnier. 


Durante e reunion a dialoga tocante un biahe reciente cu 
AVB a haci. AVB a caba di regresa di un congreso grandi 
di FIFA cu a tuma luga na Africa, unda cu presidente di 
FIFA a keda reeligi. Ademas, a reemplasa FIFA Forward 
Programme 2.0. pa un version mas nobo. A aproba FIFA 
Forward Programme 3.0, unda ta bay sigui yuda den inver- 
sion di infrastructura deportivo di mas di 200 miembro di 
FIFA rond mundo. 


Manera ta conoci, durante hopi aña AVB tin fondo inter- 
nacional di FIFA, pero pa motibo cu no ta cumpli cu cierto 
rekisito cu FIFA ta exigi, no a ricibi e fondonan aki ainda. 
Durante e congreso aki a yega na un acuerdo mas flexibel 
pa Aruba, cual dentro di algun luna nos lo bay experiencia. 
AVB hunto cu stakeholders y Gobierno di Aruba lo bay 
mira desaroyo hopi bunita den e infrastructura di e deporte 
di futbol na Aruba. 


Banda di esaki, FIFA ta contento cu Gobierno di Aruba a 
inverti den un stadion cu pronto lo keda cla y cu FIFA ta 
aproba. Finalmente, e aña aki AVB lo ricibi e fondo cu ta- 
batin stanca durante hopi aña na FIFA, pues tambe nos lo 
mira hopi desaroyo den e infrastructura di futbol di Aruba 
den aña 2023 di e fondo aki. 


Parlamentario Shailiny Tromp-Lee (MEP) 
ta desea tur scol y tur deportista hopi exito 
cu Weganan Escolar Aruba 2023 


Diabierna ultimo, dia 31 di maart 2023, 
Minister Endy Croes a anuncia finalnan 
di Weganan Escolar (WE) 2023. E final- 
nan lo ta di dia 26 di mei pa dia 10 di juni 
proximo. Alabes nos a cera conoci cu e 
mascota di e weganan pa e aña aki, esta 
Wiwi cu ta primo di WÉWÉ cu tabata e 
mascota di aña pasa. 


Durante e rueda di prensa Gobierno a anun- 
cia e final di WE Aruba y a duna tur infor- 
macion encuanto WE 2023. Un biaha mas mi 
a keda encanta cu tur e informacion y e for- 
mato di WE Aruba, esta e parti di uniform cu 
tur e scolnan cu ta participa, referee y coach 
ta ricibi, e diferente premionan atractivo cu 
e scolnan ganado ta ricibi (maximo di 5000 
florin), jingle, mascota etc. 


Manera indica pa Gobierno un di e metanan 
di WE Aruba ta pa promove deporte bou di 
alumnonan di scol preparatorio, basico y se- 
cundario. Deporte ta fomenta union, alegria y 
crea amistad. Tambe deporte ta trece positiv- 
ismo sin lubida cu e ta sano. Deporte ta e ve- 
hiculo pa hiba bo semper riba e bon caminda, 
deporte ta trece union y deporte ta crea lider. 
P’esey mes ta na su lugar pa felicita Minister 
Endy Croes, IBISA, stakeholders y tur scol cu 
ta participa na e weganan y desea nan tur clase 
di exito. 


WE Aruba a tuma lugar pa prome biaha aña 
pasa, y ta Olimpiada escolar den un bachi 
nobo. Olimpiada Escolar ya tempo di Min- 
ister Ramon Lee tabata un exito total. P’esey 


mes mi tabata contento ora Minister Endy 
Croes a anuncia WE Aruba aña pasa. Despu- 
es di e gran exito di We Aruba 2022, mas cu 
claro gobierno a dicidi pa continuacion di e 
weganan, cual cualificacionnan a tuma lugar 
aña pasa. E weganan di clasificacion pa We- 
ganan Escolar 2023 a cuminsa na luna di oc- 
tober 2022 y a finalisa na luna di maart 2023. 
Un total 975 alumno di 40 scol ta participa na 
Weganan Escolar 2023, 12 Scol Preparatorio, 
20 Scol Basico y 8 Scol Secundario. Un exito 
caba si nos wak e participacion. 


Weganan Escolar ta un competencia pa alum- 
nonan di scol preparatorio, basico y secundar- 
io cu ta competi den seis diferente disciplina 
e.o., futbol, basketball, volleyball, badminton, 
functional fitness y beach tennis. E aña aki un 
biaha mas tambe lo tuma luga e competen- 
cia di baile deportivo, unda e alumnonan di 
e scolnan por trece dilanti nan talento y cre- 
atividad. Asina WE Aruba ta duna atencion na 
diferente disciplina y no na deporte so. Algo 
cu mi ta aplaudi. 


E gran apertura di WE Aruba 2023 ta tuma 
luga na Compleho Deportivo Frans Figaroa 
na Noord dia 26 di mei y ta clausura dia 10 di 
juni na Joe Laveist Sport Park na San Nicolas. 
Dos siman di competencia deportivo y di pre- 
paracion y competencia di baile. 


Mi ta haci un invitacion na comunidad di 
Aruba pa duna sosten y apoya na nos mucha 
y hobennan. Laga nos yena e complehonan 
deportivo cu yen di famia y crea e union asina 
bunita pa apoya e scol y nos muchanan. Nos 
tur tin yiu, nieto(a), subrino(a),iha etc. Ban 
durante e siman aki apoya nan of nan scol y 
haci WE Aruba algo grandi. Ban aporta na 
logra un di e metanan di WE Aruba cu ta pa 
promove deporte bou di nos alumnonan di 
scol preparatorio, basico y avansa. Ban brin- 
da deporte e oportunidad pa en berdad ta un 
motor pa crea amistad, forma futuro lidernan 
pa nos comunidad, fomenta caracteristicanan 
positivo y crea mucha y hobennan mas sano. 
Mi ta convenci cu pa nos mucha y hobennan 
e dianan aki lo keda pa semper den nan me- 
moria. 

Lider di partido Curpa, Eric Ras 
Intencion di World Economic Forum ta pa kita libertad y privacidad di e pueblo 


World Economic Forum 
no ta para keto. Na janu- 
ari 2023 WEF a reuni na 
Davos, Suisa pa pusha e 
agenda 2030. Nos gobi- 
erno a firma e tratado pa 
bira e prome pais den Ca- 
ribe. Aruba ta e modelo 
den Caribe. Hopi impor- 
tante pa pueblo di Aruba 
ta conciente cu e modelo 
aki ta nada otro cu nos lo 
no tin libertad ni privaci- 
dad mas. Nos lo perde tur 
nos derechonan y ta cay 
bao di un regimen comu- 
nista. 


Tanto prome minister como 
vice prome minister a biaha 
pa New York pa atende e re- 
union di Nacionnan Uni pa 
locual ta trata number 6 di 
desaroyo sostenibel cu ta pa- 
pia di awa limpi y saneamen- 
to. Gobierno ta atende yen di 
reunion den exterior pero ora 
mester pone man na obra e ta 
laga hopi di desea. Un ehem- 
pel di esaki ta e planta di pu- 
rificacion na Bubaliplas unda 
gobierno ta papia hopi y haci 


nada. 
Nos prome minister a caba di 
bin for di New York y ya e ta 
prepara pa biaha pa Hulanda. 
Despues di a firma pa coho 
riba e diabierna scur di 13 di 
November 2020 awor ta bay 
pa firma e Onderlinge Re- 
geling. Firma ta un cos y papia 
e berdad ta otro. Nos prome 
minister tabata tira culpa riba 
Hulanda pa a kita e 12.6% for 
di e ambtenaarnan y 60 mi- 
yon for di AZV. Tweede ka- 
mer tabata kier contesta riba 
e kitamento di placa for di 
ambtenaarnan y e 60 miyon 
for di AZV. E contesta di Van 
Huffelen na Tweede Kamer 
tabata ta cu no ta Hulanda a 
forsa gobierno di Aruba sino 
ta gobierno di Aruba a im- 
pone e medidanan aki riba 
lomba di pueblo. Gobierno 
kier tira santo den wowo di 
pueblo y haci comosifuera cu 
no tin coho mas pero e land- 
spakket si ta drenta na vigor. 
E prestatiemanagement ta un 
di nan. E open border policy 
ta un otro mas y p’esey nos 


tin casi 100 marechaussee. 


Nos por a lesa cu minister 
di turismo y salud publico a 
anuncia cu no mester di pa- 
spoort mas sino ta papia di 
credencialnan digital. Esaki 
ta un otro proyecto di WEF 
cu ta cay bao di punto 9 di 
e metanan di desaroyo sos- 
tenibel. Esaki ta e paspoort 
digital cu tin tur informacion 
di e persona. E paspoort aki 
lo yuda e gobierno controla 
cada persona cu biaha y si e 
persona ta contra di gobierno 
ta facil pa gobierno blokia 
e persona. Lo bo no tin ac- 
ceso na bo cuenta bancario 
mas. Danki Dios tin paisnan 
rond mundo a lanta para. E 
proximo stap ta e great reset. 
Nos ta na rand di e crash di 
e economia mundial. E dollar 
ta perdiendo su balor y no ta 
e moneda importante mas pa 
negocia. Cu caida di econo- 
mia mundial hopi hende lo 
perde nan trabao y tambe lo 
no por saca nan placa for di 
banco y e consecuencia ta cu 
esnan cu tin placa na banco lo 


perde nan placa. Esaki no ta 
nada nobo paso el a pasa caba. 
Den Silicon Valley Bank hopi 
hende a perde nan placa caba. 
Stock Market tambe lo crash. 
E caida di economia aki lo bay 
ta pio cu 2008 paso WEF kier 
pusha pa introduci e moneda 
digital di Central Bank Digi- 
tal Currency pa asina tin mas 
control riba cada persona. 
Paisnan manera Brasil, Ru- 
sia, India, China y South Af- 
rica tin nan banco cu ta riba e 
standard di oro y esaki ta haci 
cu WEF lo no tin control riba 
henter mundo. 


Pueblo di Aruba nos gobier- 
no hunto cu Hulanda ta wor- 
do goberna pa WEF. E siman 
nos dilanti gobierno Huland- 
es kier introduci e ley di stik- 
stof pa asina kita e terenonan 
for di e agricultornan. Nos 
por spera e caida di e gobier- 
no Hulandes. Nos gobierno 
mester bay cas pa nos por sal- 
ba nos isla di bira comunista. 
Nos parlamentario cu ta bisa 
di ta Cristian ta contribui pa 
caba cu e famia crea pa Dios 


y aporta pa e pueblo Cristian 
wordo sacrifica. E metanan 
di desaroyo sostenibel ta pa 
baha poblacion mundial, kita 
bo privacidad y libertad. E 
parlamentarionan cu ta bisa 
di ta Cristian ta sostene e plan 
diabolico di gobierno pa kita 
nos libertad. Partido Curpa ta 
e unico partido cu ta sali na 
defensa di e famia y di pueb- 
lo di Aruba. Nos tin FE den 
Dios cu Dios lo destrui e plan 
di e gobierno diabolico aki. E 
dianan di e gobierno comu- 
nista aki ta conta. 


Minister Dangui Oduber (MEP) 
Un siman importante y cu logronan grandi tras di lomba 


Minister di Turismo y 
Salud Publico Sr. Dangui 
Oduber ta recapitula riba 
un siman hopi importante 
y cu logronan grandi pa 
pais Aruba. 


Jaxport 
E mandatario tabata tin un 


biahe di trabou pa Jackson- 
ville Florida hopi importante, 
caminda a firma un MOU 
entre gobierno di Aruba, Jax- 
port, Eagle LNG y e estado 
di Florida. Minister Oduber 
a duna di conoce cu e MOU 
aki a keda firma despues di 
3 aña y mei cu e negocia- 


cionnan ta andando. 


Minister Oduber a sigui bisa 
cu e MOU aki ta uno hopi 
importante pa e oportunidad- 
nan cu Jacksonville ta brinda 
pa pais Aruba. Awor lo bay 
sigui traha a base di e MOU 
aki pa asina logra yega na un 


“letter of intent” cu Jaxport 
den futuro cercano. 


Segun Minister Oduber e bi- 
aha di trabou tabata uno hopi 
exitoso caminda a tene un re- 
union di mesa rondo. Esaki 
tabata cu entre otro ehecu- 
tivonan di Jaxport, ehecu- 
tivonan di estado di Florida 
y tambe cu e comunidad di 
comercio. Ya caba a cum- 
insa traha riba un mision di 
intercambio entre Florida y 
Aruba. 


ARUBA 
HAPPY 
ONE 
PASS 
E siman aki tambe a lansa un 
otro proyecto di Ministerio 
di Turismo y Salud Publico, 
esta e Aruba Happy One 
Pass. Esaki ta un proyecto di 
Seamless Travel”, pues biaha 
sin preocupacion haciendo 
uzo di credencialnan digital. 
Esaki a wordo realisa con- 
huntamente cu e partnernan 
internacional cu ta SITA y 
Indicio. Tambe en conhunto 


cu nos partnernan local cu 
ta Aruba Airport Author- 
ity, Aruba Tourism Author- 
ity, Ministerio di Transporte, 
Ministerio di Husticia y de- 
partamento di Imigracion. 


E proyecto aki ta bay facilita 
e biahero/turista Americano 
masha hopi mes. E ta bay 
yuda na rebaha e tempo di 
e trayectoria den nos aero- 
puerto di momento cu e baha 
di avion te ora cu e sali di e 
aeropuerto haciendo uzo di 
innovacion y tecnologia. 


E mandatario a duna di con- 
oce cu Aruba un biaha mas ta 
demostra di ta lider den inno- 
vacion mundialmente. Aruba 
ta e prome pais na mundo cu 
ta ofrece e servicio aki. 


Segun 
Minister 
Dangui 
Oduber esaki sigur ta yena su 
persona cu hopi orguyo y sat- 
isfaccion. Aruba un pais asina 
chikito y liderando mundo 
den innovacion. 

Resultado Sorteo 
april 3, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x match 4 
60.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


260.000,- 


x match 4 


3682 


Sorteo # 3874 


Sorteo # 748 


x afl. 500,00 


x afl.15,00 
x afl 50.00 


Geminis 


X2 


735 


x Jackpot 


Sorteo # 3874 
Sorteo # 


Sorteo # 1930 


0925 


0164 


Sorteo # 3874 


2205 


x Jackpot 


x match 4 
x afl. 12,00 


www.lottoaruba.com 


resultado : sorteo 04 april 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7150 
800.000,- 


x Jackpot 
x match 4+ 


Proximo Jackpot 


X2 


0463 


Afl. 360.000,- 




Letter 


0 
0 
0 
0 


0 
4 


157 


0 
0 
0 
0 
0 

X2 
02-11-20-28-30 


8407 


www.lottoaruba.com 


resultado : sorteo 04 april 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


2658 
800.000,- 


x Jackpot 
x match 4+ 


Proximo Jackpot 


X3 


711 


x Jackpot 


Sorteo # 7908 
Sorteo # 


Sorteo # 1657 


5914 


9994 


Sorteo # 6952 


7274 


x Jackpot 


x match 4 
x afl. 12,00 


2606 


Sorteo # 5711 


Sorteo # 641 


x afl. 500,00 


x afl.15,00 
x afl 50.00 


Libra 


Sorteo # 


x afl 8,00 


Mega Ball: 


Proximo Jackpot 


260.000,- 


x match 4 


x match 4 
61.000,- 


Proximo Jackpot 


Sorteo # 


Sorteo # 6080 


Afl. 360.000,- 


anochi 


diario 
Korsou 
super4 
flamingo 


0979 
8598 
9138 
5528 
2951 
3808 
super5 
8941 
0036 
1311 
- 
8816 


Anochi informativo pa crea mas lasonan commercial cu Colombia 
KvK ta organisa un anochi di informacion encuanto e mision comercial di 
Aruba pa colombia na luna di mei proximo 


Camara di Comercio y In- 
dustria Aruba (KvK) den 
colaboracion cu Departa- 
mento di Asunto Econom- 
ico, Comercio y Industria 
(DEZHI) y Minister di 
Economia, Comunicacion 
y Desaroyo Sostenibel, ta 
organisa riba 6 april 2023 
un 
anochi 
informativo 
tocante un mision com- 
ercial pa Colombia cu lo 
tuma luga den luna di mei 
proximo. 


E intencion ta pa comer- 
ciantenan di Aruba bishita e 
cuidad di Bogotá cu e meta 
principal pa cera acuerdonan 
comercial entre e negoshinan 


di Aruba y di Colombia. Du- 
rante e anochi informativo lo 
duna tur informacion nec- 
esario y alabes invita e com- 


erciante pa participa na e mis- 
ion comercial. E mision aki ta 
un oportunidad fantastico pa 
empresarionan cu ta buscan- 


do pa amplia nan horizonte y 
investiga mercado nobo. 


Mision comercial 
E mision comercial lo tuma 
luga dia 22 pa 26 di mei na 
Colombia y lo consisti di 
B2B meetings cu empresari- 
onan di Colombia. E mision 
ta combina cu un evento di 
2 dia di matchmaking. Otro 
puntonan di e programa ta 
sesionnan di informacion 
tocante e logistica y e im- 
puesto aplicabel pa exporta 
for di Colombia, combina cu 
un excursion y bishita na ne- 
goshinan di Bogotá. Durante 
e matchmaking lo combina 
diferente negoshi di Aruba 
cu negoshi di Colombia a 
base di nan potencial y simi- 
laridad. Nos comerciantenan 
por haya mas informacion di 
e producto y servicionan cu 
e negoshinan na Colombia 
ta brinda. Tambe e comer- 
ciantenan di Aruba lo haya e 
oportunidad pa intercambia 
idea y traha sinergia pa asina 
crea mas relacion comercial. 


Anochi informativo 
E anochi informativo aki lo 
tuma luga den auditorio di 


KvK riba diahuebs 6 di april 
di 5.30pm-7.30 pm. Durante 
e anochi aki lo brinda infor- 
macion di e obhetivo y pro- 
grama di e mision, detaye di 
costo y registracion. E anochi 
lo wordo clausura cu un se- 
sion di pregunta y contesta, 
networking y despues lo 
brinda oportunidad pa tur 
esnan interesa haci pre-reg- 
istracion pa e mision comer- 
cial. 


E mision aki ta un bon opor- 
tunidad pa crea laso comer- 
cial cu Colombia y oportuni- 
dad pa diversifica producto 
y/of servicio. KvK ta invita 
tur comerciante local cu kier 
expande y forma parti di e 
mision comercial pa Bogotá 
pa asisti na e anochi infor- 
mativo. Por registra pa e ano- 
chi informativo via e link aki 
https://forms.gle/QMqyS- 
fBb5fmiHzA7A y forma parti 
di un tremendo oportunidad 
comercial. Pa mas informa- 
cion por tuma contacto cu 
departamento di Business 
Information & Support via 
email: businessinfo@aruba- 
chamber.com of via tel: 582- 
1566 etx. 30/35/42. 


Ban Busca Webo na Playa Pabao 


Directiva di Centro di 
Bario 
Playa 
Pabao 
ta 
anuncia su proximo ac- 
tividad cual lo ta “Ban 
Busca Webo na Playa Pa- 
bao”. E Actividad aki ta 
tuma lugar diadomingo 9 
di april, mainta di 9or pa 
11or na nos Centro. 


Riba e dia aki tin buscamento 
di webo pa muchanan di 4 
aña te cu 8 aña. Mayornan 
por inscribi nan yiu(nan) di 
dialuna pa diahuebs mainta 
di 9or pa 12or y despues di 
merdia di 3or pa 6or. Diasa- 
bra mainta di 10or pa 11or un 


miembro di directiva lo ta na 
Centro pa tuma inscripcion. 
Pa e actividad aki directiva 
di Centro di Bario Playa Pa- 
bao ta cobra un contribu- 
cion. Muchanan lo ricibi un 
“hotdog” y “juice” y natural- 
mente nan tin e oportunidad 
pa gana un premio. 


Pa motibonan organisatorio 
directiva di Centro di Bario 
Playa Pabao ta haci un apela- 
cion riba mayornan pa in- 
scribi nan yiu(nan) na tempo 
y no warda te na ultimo mo- 
mento. Ultimo dia pa inscribi 
ta diasabra mainta 8 di april. 


SERVICIO A21 


Diamars 4 aPriL 2023 


TA BUSCA 


aBEsO 


roofing & Contractors 
Ta Busca 
Dakbedekkers 
Por yama na 
593 6720 of 593 9536 


________________________________216379 


San Nicolas 
Oranjestad 


Dokter na warda 


Botica na warda 


Oranjestad: 
Oduber 
Tel. 582 1780 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BUSCA 
Professional signs & metal 
mester specialista cu experticia 
cu por traha cu letternan y 
structura di aluminium form 
welding (sign maker y sign 
paint) elabora tambe letter in 
plexiglass 
Tel. 587 0442 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


TA BENDE 
Combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 
Brikstraat 1 
Tel.564 1979 
_________________________ 
SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 


mi tin bon experiencia 
y bon cuido 
Te. 562 5941 
_________________________ 


TA BENDE 
Hooi a yega (yerba pa bestia) 


matividiri 60 
594 1317 
Afl.55 pa 74 LB 
Tel. 594 1317 
________________________ 

Caminda Dios ta, ey mi ke biba. 
Señor ta mi lus y salbacion, 
di ken lo mi tin miedo? 
Señor ta fortalesa di mi bida 
pa ken lo mi tembla? 
Salmo 27 


Cu dolor na nos curason, nos ta participa 
fayecimento di nos ser stima: 


Sra. vda. Iginia R. 
van der Weide-de Windt 
cariñosamente yama “Ina” 
viuda di: † Hilbert W.J. van der Weide 
*27-07-1936 - †31-03-2023 


Mescos cu yiu: Raquel van der Weide 
Mescos cu nieta: 
Laura Lopez 


Cuña nan: 


Sra. vda. Agnes de Windt-Nicolaas 
Sra. vda. Claudette de Windt-Caldeira 


Sobrino y sobrina nan: 
Edna, Leticia, Ingrid, Franklin, Roosje, David, 
Emy, Stella, Hubert, Ingrid, Maikel, Margot, 
Jeanet, Mirian, Stella, Glenn, Giovanni, Karen, 
Claudia 


Su ayudante: 
Denise Pierre 


Prima stima: 
Adelita Tromp-Bislip y esposo Albert 
y demas primo y prima nan 


Demas famia na Aruba, Curaçao, Miami, 
Hulanda, Belgica y Puerto Rico: 
de Windt, van der Weide, Bislip, Maduro, 
Tromp, Quandt, Nicolaas, Caldeira, Estrada, 
van Trikt, Swaen, Rodulfo, Vis, Hart, Oduber, 
Daas, Arends, Henriquez, Chirino, Schmidt, 
Geerman, Robert, Vangansewinkel, Kipp, 
Lopez, de Graaf, Peterson. 


Ta invita bisiña, amigo(a) y conocirnan pa asisti 
na acto di despedida cual lo tuma lugar na 
Aurora Funeral Home diaranson 5 di april 2023 
di 2or pa 4or di atardi. Cremacion lo tuma lugar 
den seno familiar. 


Nos ta pidi disculpa si den nos tristesa nos por a 
ludia un of otro famia. 


“Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristeza nan y yuda nos 
den tur nos necesidadnan” 


Ta participa fayecimento di: 


Sra. Vda. Rosalinda F. 
Bernabela-Figaroa 
Cariñosamente yama “Linda, Linchi, mama, 
Wela, Bieu” 
*04-09-1951 - † 29-03-2023 


Casa: † Agustino Theo Bernabela 
Yiunan: Mariska & Rendel (Roy) Winterdaal 
Lisandra Bernabela & Lorenzo (Bibi) Loopstok 
Jaime Bernabela & Katty Gobbi 
Nieto(a)nan: 
Sidmar Williams & Darrianella Leito 
Jaimyson Bernabela & Alexandra Boekhoudt 
Liandro Loopstok 
Lyxienne Loopstok & Grego Regales 
Royslenne Winterdaal 
Hayleen Winterdaal 
Jaimer Bernabela 
Lindsay Loopstok 
Erika Beatriz Gobbi Janvier & Prevart Janvier 
Manera nieto (a): Maurice Antoine, Kylie 
Wathey, Rutmilaine Dirksz 
Bisanieto (a): Jahlixia Bernabela, Jahlixion 
Bernabela, Jaimelyne Nelson, 
Jayzienne Wernet 
Manera bisanieto (a): Kacey-Ann Danja, Kaylen 
Danja 
Mayor: † Nicolas (Laca) Figaroa 
† Joanna Figaroa – Simileer 
Iha: Zulaika Sint Jago, Edward Figaroa 
Bisiñanan: Soinise Antoine & Nico Mentor, 
(Mama) Carlita Pardo & Famia, 
Nis, Ada Maduro & Famia, Valerie Dongo 
Rumannan, 
subrino(a)nan, 
primo(a)nan, 
amigo(a)nan, cuña, swa, tanta y demas famia cu 
ta hopi pa menciona. 
Famia: 
Figaroa, 
Bernabela, 
Winterdaal, 
Williams, Loopstok, Gobbi, Janvier, Leito, 
Boekhoudt, Regales, Antoine, Wathey, Dirksz, 
Nelson, Wernet, Danja, Simileer, Sint Jango, 
Mentor, Pardo, Maduro, Dongo, Henriquez, 
Tromp, Sprok, Fingal, Castaño, Franken, Perez, 
Giel, Giron, Kelly, Jansen, Zijlstra, Semeleer, 
Martes, Davelaar. 
Ta invita pa asisti na e acto di despedida cual 
lo tuma lugar diasabra 08 april 2023 di 9AM 
– 11AM na Royal Funeral Home (Cumana) y 
despues sigui pa acto di cremacion cu lo tuma 
lugar den seno familiar. Linda su deseo ta pa bin 
bisti na colornan alegre. 
Famia ta pidi disculpa, si den nos momento di 
tristesa nos por a lubida un famia of conocir 
y disculpa cu nos no por ricibi bishita di 
condolencia na cas despues di entiero 


“Señor ta mi wardador, mi no tin falta di nada. 
Den kunuku di yerba berde E ta ponemi sosega. 
E ta hibami na awa trankil, pa mi bolbe haña forsa” 


Cu inmenso tristesa y dolor na nos curason, pero 
conforme cu boluntad di Dios, nos ta anuncia fayec- 
imento inespera di mi esposo, tata y ruman stima: 


Eric Anthony van der Biezen 
* 28-7-1962 - † 28-3-2023 


Na nomber di su: 
Esposa stima: 
Sica van der Biezen-Simileer 
Yiunan stima: 
Eldrick “Ekkie” van der Biezen y Leeanne Kelly 
Erishka “Ishka” van der Biezen y André Koolman 


Mayornan: †Eugenio “Efi” y †Estelita “Chichi” van der 
Biezen-Donata 
Suegro y suegra: 
†Pablo “Shon pa” y †Francisca “Kita” Simileer-Ruiz 


Rumannan: 


Albino y Helena van der Biezen- Semeleer 
Diana van der Biezen 
Elmira y †Hans Schlikker-van der Biezen 
Olivia van der Biezen 
Vilma y Rudy Villarreal-van der Biezen 
Haime y Cecilia van der Biezen-Semeleer 
Silvia y †Daniel van Heyningen-van der Biezen 
Eugene y Violeta van der Biezen-Kock 


Sobrino(a)nan y nan respectivo famia: Milouschka, 
Anouska, Bianca, Aímee, Jairo, Sibelly, Akili, Eugeen, 
Aäron, Melania, Aurelio, Melissa, Arnold, Sorayda, Ray- 
mund, Vianney, Randy, Ginho, Xavier, Rugino, Anita, 
Omaira, Francis y Tanisha. 


Sua y cuñanan: 
Bibi y Toos Simileer-Zondag 
Maria y †Nicolaas Everon-Simileer 
†Nora Simileer 
Jani y Julieta Simileer-Dania 
Edwin y Maria Simileer-Orman 
Frido y Maria Simileer-Jacobs 
Thomas y Elcira Simileer-Hernandez Rodriquez 
Rufino Simileer 
Pablo y Harma Simileer-Doedens 
Jovito Simileer 
Hose Simileer 
Gemma y Frans Figaroa-Simileer 
Rudi y Blanca Simileer-Espitia 


Omo y tanta, primo y primanan, Ihanan, amigo- y cono- 
cirnan, bisiñanan, coleganan di S.V.O.A/ Colegio Aruba- 
no, miembro nan di Thrill Walkers y Get fit. 


Famia: van der Biezen, Simileer, Donata, Ruiz, Semeleer, 
Schlikker, van Heyningen, Villarreal, Kock, Rooze, Plaat 
y demas famia. 


Ta invita pa asisti na e anochi di condolencia cual lo tuma 
lugar dialuna 3 di april 2023, di 7or pm pa 9or pm na Au- 
rora Funeral Home. 
Acto di entiero lo tuma lugar diamars 4 di april 2023, di 
2or pm pa 4or pm na Parokia Santa Filomena, despues lo 
sali pa Santana catolico Pastoor Kraanwinkel na Paradera. 


Na lugar di flor of krans un donacion pa “Aruba Heart 
Foundation” lo ta altamente aprecia. Lo tin un box dis- 
ponibel pa e bunita gesto aki. 


Nos ta lamenta cu despues di entiero nos no por ricibi 
bishita di condolencia na cas. 


obituario/Servicio a23 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Marie O. Martin 
*15-07-1937 - †01-04-2023 


Acto di despedida lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Luis R. Franken 
Mihor conoci como:” Robe” 
*27-07-1952 - †03-04-2023 


Acto di despedida lo wordo anuncia despues. 


E derechonan di pashent 


Biblioteca Nacional Aruba 
ta invita publico pa e charla 
‘E derechonan di pashent’. 
Esaki ta tuma lugar ta tuma 
lugar dialuna dia 3 di april di 
5 or y mey pa 7or. Orador ta 
Sr. Jayburtt J. Dijkhoff. Un y 
tur ta bon bini. Porta ta hab- 
ri 17:15 PM. 


Abo sa kico ta bo derechonan 
como pashent? Mayoria per- 
sona no sa y hopi biaha e du- 
nadonan di cuido tampoco no a 
wordo informa kico tur e dere- 
chonan aki ta encera. Esaki ta 
hiba na un situacion peligroso. 
Pa e pashent, pasobra si e no sa, 
ta mescos cu e no tin derecho. 
Pa e dunado di cuido, pasobra 
asina e no sa kico tur e mester 
cumpli cune. E situacion aki no 
por keda asina. 


Pa yuda pashentnan y e du- 
nadonan di cuido, Sr. Jayburtt J. 
Dijkhoff, PhD, a skirbi e prome 
buki den Reino Hulandes riba 
e topico hopi importante aki. E 
buki ta skirbi specialmente pa 
e pueblo di Aruba. Ela wordo 
skirbi den un Papiamento cu 
ta facil pa compronde, cu hopi 


ehempel basa riba casonan di 
bida real. E ta e unico buki cu 
ta splica e derechonan general, y 
hopi derecho specifico cu bo no 
ta haya ningun otro caminda. 


E charla lo duna un bista gen- 
eral riba algun di e derechonan 
y lo subraya e hermentnan cu 
tur pashent mester sa, hopi 
prome cu e tin mester di cuido 
di salud. E charla aki lo toca e 
retonan di awendia pa tur pash- 
ent y pa e sector di salud, y e 
caminda cu nos mester tuma pa 
mehoracion. No solamente pa 


e derechonan di pashent, pero 
tambe pa e posicion di pash- 
ent y e calidad di cuido pa tur 
hende. E charla y e buki ambos 
ta finalisa cu e yamada pa join e 
movimiento pa logra e cambio 
aki pa medio di synergia y dere- 
chonan colectivo, cual ta un 
concepto unico den nos Reino. 


Pashentnan, dunadonan di cui- 
do y tur persona cu ta interesa 
den e derechonan di pashent ta 
bon bini pa atende e charla aki. 
E lenguahe di e presentacion lo 
ta na Papiamento. 


E di 15 aniversario di Mens Erger Je Niet Live, 
ta cla pa cuminsa 
Bo grupo pa Mens Erger Je Niet Live ta cla? 


Diaranson dia 5 di April ta 
e dia pa confirma bo grupo 
su participacion, di 6pm pa 
9pm na Centro di Bario Bra- 
zil, pa e campeonato 2023. 
Ariba e fecha aki tur grupo 
ta haya nan fecha y color 
cu nan mester bisti pa nan 
prome wega di Mens Erger 
Je Niet. 


E campeonato ta cuminsa dia 
22 di april den Centro di Bario 
Brazil. 
Dia 22 di April pa 7:00pm ta 
apertura di e 15 Aniversario di 
Mens Erger Je Niet. Y ta pa e 
motibo aki ta bay tin un ambi- 
ente alegre, Pues un tremendo 
JUMP UP (pafo) direccion pa 
entrada di CBB. Despues na 
e entrada den CBB cada grupo 


mester drenta mescos cu e des- 
file di tur aña, caminda nomber 
di cada grupo ta wordo men- 
ciona etc. Corda bin cu algo pa 
identifica bo grupo for di leu, 
p.e. bandera, banner, borchi etc. 
E 64 grupo ta: 
TABEL AKI 


Mi team di mens erger je niet 
live ta cla pa campeon!!!! Y 
esun di bo?? 
Pa mas informacion por yama/ 
whatsapp mr. Eddie Dandlau na 
566-2208 


internacional 
a24 

Paisnan productor di petroleo ta corta suministro di crudo 


(AP) — Paisnan produc- 
tor di azeta lidera pa Sau- 
di Arabia ta bisa cu nan 
ta cortando suministro di 
crudo – atrobe. E biaha 
aki e decision tabata un 
sorpresa y ta subrayando 
preocupacion 
tocante 
unda economia global por 
ta bayendo. 


Rusia tambe ta participando 
door di extende su propio re- 
corte pa resto di aña. En teo- 
ria, menos azeta cu ta bay den 
refineria mester nifica prijs di 
gasolin mas halto pa chauf- 
feurnan y por boost e infla- 
cion afectando Merca y Eu- 
ropa. Tambe por yuda Rusia 
surpasa sancionnan occiden- 
tal relaciona na su invasion di 
Ucrania a custia di Merca. 


E decision di e productor- 
nan di azeta, hopi di nan den 
cartel di petroleo OPEC, pa 
corta produccion cu mas di 


un miyon bari pa dia ta bin 
despues cu prijs pa crudo 
internacional a cay memey 
di un economia global den 
contraccion cu mester menos 
fuel pa biahe y industria. 


E ta añadi na un reduccion di 
2 miyon bari pa dia anuncia 
na october. Entre e dos re- 
corte, esey ta como 3% di e 
suministro mundial di azeta. 


Pakico e productornan ta 
haci recorte? 
Saudi Arabia, e miembro 
dominante di OPEC, a bisa 
diadomingo cu e movida ta 
“precaucionario” pa evita un 
caida mas profundo den prijs 
di azeta. Minister di Energia 
Saudi, Abdulaziz bin Salman 
consistentemente a tuma un 
posicion cauteloso pa cu de- 
manda futuro y ta faborece 
proactividad den ahusta sum- 


inistro prome cu un posible 
caida den necesidad di azeta. 


E posicion ta parce di keda 
confirma mientras prijs pa 
azeta a cay for di mas di $120 
pa bari ultimo berano na $73 
luna pasa. Prijs a aumenta 
despues di anuncio diado- 
mingo, cu un crudo bench- 
mark Brent bendiendo pa 
alrededor di $85 ayera, un 
aumento di 6%. 


Cu miedo di un recesion na 
Merca empeora pa collapse di 
banco, un falta di crecemento 
economico Europeo y un re- 
cuperacion di China despues 
di Covid-19 durando mas 
largo cu loke a spera, produc- 
tornan di azeta ta cauteloso 
di un collapse repentino den 
prijs manera durante e pan- 
demia y e crisis financiero 
global na 2008-2009. 


“Nashville shooter” a planea 
atake durante varios luna 


(AP) — Polis a bisa cu e 
persona cu a mata seis 
persona, incluyendo tres 
mucha di nuebe aña, 
durante un tiramento 
na un scol Cristian na 
Nashville, Tennessee, a 
pasa varios luna ta pla- 
nea e masacre. 


Polis no a establece un mo- 
tibo pa e tiramento na The 
Covenant School, un scol 
basico chikito Cristian unda 
e asesino di 28 aña tabata un 
ex-studiante, segun un co- 
municado for di Departa- 
mento di Polis Metropolita- 
no di Nashville. Tanto polis 
di Nashville y agentenan di 
FBI ta continua revisando 
texto laga atras pa Audrey 
Hale, tanto na su vehiculo 
como na su cas, segun polis. 
“Ta conoci cu Hale a con- 
sidera e accionnan di otro 
asesino en masa,” polis a 
bisa. 


E tres mucha cu a mata ta- 
bata 
Evelyn 
Dieckhaus, 
Hallie Scruggs y William 
Kinney. E tres adulto tabata 
Katherine Koonce, 60, ca- 
besante di e scol; custodio 
Mike Hill, 61, y maestro 
substituto Cynthia Peak, 61. 


Hale a tira 152 bala durante 
e atake prome cu polis a 
mat’e. Esey a inclui 126 bala 
di rifle y 26 di 9mm, segun 
polis. 


Pafo di e Capitol ayera, 
miles a rally den un yamado 
pa reforma di arma, hopi 
di nan studiantenan di scol 
den e area. Gobernador 
y legislatura di Tennessee 
a move pa suavisa ley di 
arma den añanan recien. E 
mesun dia di e masacre na 
Covenant, un hues federal 
a habri caminda pa baha e 
edad minimo pa localnan di 
e ciudad carga arma publi- 
camente sin permiso na 18 
– apenas dos aña despues cu 
un ley a pon’e na 21. 


Gobernador Bill Lee ayera a 
revela un propuesta pa aloca 
suficiente fondo pa pone un 
agente di recurso di scol na 
cada scol publico, aumenta 
seguridad na edificio di scol 
y reforsa recurso pa salud 
mental. 
Polis a bisa cu Hale tabata 
bao cuido di dokter pa “un 
desorden emocional” no 
specifica. Sinembargo, au- 
toridadnan no a revela un 
vinculo entre e cuido y e 
tiramento. 


Cuentanan riba rednan so- 
cial y otro fuentenan ta indi- 
ca cu e asesino tabata iden- 
tifica como hende homber 
y por tabata recientemente 
usando e nomber Aiden. 
Polis a bisa cu Hale “a ser 
asigna femenino na su 
nacemento” pero tabata usa 
pronombre masculino riba 
su perfil di rednan social. 


